अक्सर हमें ट्रेनों में बाइक की बुकिंग करने की आवश्यकता पड़ती है। इस बार मुझे भी पड़ी तो कुछ जानकारियाँ इंटरनेट के माध्यम से जुटायीं। पता चला कि टंकी एकदम खाली होनी चाहिये और बाइक पैक होनी चाहिये - अंग्रेजी में ‘गनी बैग’ कहते हैं और हिंदी में टाट। तो तमाम तरह की परेशानियों के बाद आज आख़िरकार मैं भी अपनी बाइक ट्रेन में बुक करने में सफल रहा। अपना अनुभव और जानकारी आपको भी शेयर कर रहा हूँ। हमारे सामने मुख्य परेशानी यही होती है कि हमें चीजों की जानकारी नहीं होती।\nट्रेनों में दो तरह से बाइक बुक की जा सकती है: लगेज के तौर पर और पार्सल के तौर पर।\nपहले बात करते हैं लगेज के तौर पर बाइक बुक करने का क्या प्रोसीजर है। इसमें आपके पास ट्रेन का आरक्षित टिकट होना चाहिये। यदि आपने रेलवे काउंटर से टिकट लिया है, तब तो वेटिंग टिकट भी चल जायेगा। और अगर आपके पास ऑनलाइन टिकट है, तब या तो कन्फर्म टिकट होना चाहिये या आर.ए.सी.। यानी जब आप स्वयं यात्रा कर रहे हों, और बाइक भी उसी ट्रेन में ले जाना चाहते हों, तो आरक्षित टिकट तो होना ही चाहिये। इसके अलावा बाइक की आर.सी. व आपका कोई पहचान-पत्र भी ज़रूरी है। मतलब इनकी मूल प्रति के साथ फोटोकॉपी भी। इसके अलावा बाइक आपके ही नाम पर होनी चाहिये।\nट्रेन के प्रस्थान समय से पर्याप्त समय पहले आप अपने प्रस्थान स्टेशन के पार्सल कार्यालय पहुँचिये। बाइक को पैक कराईये। आपका चेहरा देखते ही पार्सल कार्यालय के बाहर जमा दलाल आपको पहचान लेंगे। आप उनसे अपनी बाइक को पैक करा सकते हैं। नई दिल्ली पर इस काम के 150-200 रुपये लगते हैं। मोलभाव करने पर शायद कुछ कम हो जायें। टंकी में अगर थोड़ा-बहुत पेट्रोल भी होगा, उसे ये लोग अपने-आप निकाल देंगे। आप पेट्रोल और पैकिंग की तरफ़ से निश्चिंत रहिये। लेकिन दलाल आपको इतने तर्क देंगे कि आप विचलित हो जायेंगे और इनके चक्कर में भी आ जायेंगे। लेकिन आप सीधे पार्सल कार्यालय से एक फॉर्म लेकर इसे भरिये। अपने पहचान-पत्र व आर.सी. की फोटोकॉपी लगाकर कार्यालय में जमा कर दीजिये। आपसे पी.एन.आर. पूछा जायेगा, निर्धारित राशि ली जायेगी और आपको रसीद थमा दी जायेगी। इसका मतलब आपकी बाइक बुक हो गयी।\nलेकिन बाइक बुक होने का अर्थ यह नहीं है कि जिस ट्रेन में आप यात्रा करने वाले हैं, बाइक भी उसी ट्रेन में भेजी जायेगी। प्रत्येक ट्रेन में लगेज के अमूमन दो डिब्बे होते हैं - एक सबसे आगे और दूसरा सबसे पीछे। एक डिब्बे में अधिकतम दो बाइकें ही लादी जा सकती हैं। यानी एक ट्रेन में अधिकतम चार बाइकें। यहाँ मुझे थोड़ा संदेह है। या तो एक डिब्बे में दो बाइकें जा सकती हैं या पूरी ट्रेन में दो बाइकें। चाहे कुछ भी हो, इसका अर्थ यह है कि अगर पहले ही पर्याप्त बाइकें इस ट्रेन के लिये बुक हो चुकी हैं, तो आपकी बाइक को इस ट्रेन से नहीं भेजा जायेगा। मुझे बताया गया कि कई बार तो बुकिंग इतनी ज्यादा हो जाती हैं कि नई दिल्ली पर एक-एक महीने बाद बाइकों को ट्रेन में चढ़ाने का नंबर आता है।\nअब आते हैं दूसरे तरीके पर - बाइक को पार्सल में बुक करने का क्या प्रोसीजर है। इसमें आपके पास टिकट होना आवश्यक नहीं है। सीधे पार्सल कार्यालय जाइये। बाइक की पैकिंग कराईये। फॉर्म भरिये, आर.सी. और अपने पहचान-पत्र की फोटोकॉपी लगाईये। निर्धारित शुल्क अदा कीजिये और बाइक बुक हो गयी। प्रोसीजर तो दोनों का लगभग एक-सा ही है। लेकिन आप आगे पढ़ेंगे तो लगेज व पार्सल में अंतर पता चल जायेगा।\nआगे बढ़ने से पहले एक बात और बता दूँ। कोई ट्रेन दिल्ली से हावड़ा जा रही है। इसमें दिल्ली से हावड़ा के लिये दो बाइक लोड़ कर दी गयीं। यानी अब इस ट्रेन में और ज्यादा बाइकें नहीं चढ़ायी जा सकतीं। आप अगर कानपुर से अपनी बाइक की बुकिंग करेंगे तो पता नहीं हावड़ा पहुँचने में कितना समय लग जायेगा। इलाहाबाद से बुक करेंगे, तब भी पता नहीं। क्योंकि लगेज वाला डिब्बा पीछे से ही पूरा भरा आ रहा है। नंबर दो बात - यदि आपने हावड़ा जा रही ट्रेन में अपनी बाइक पटना तक ही बुक की, तो शायद इसे पटना में न उतारा जाये। धनबाद तक बुक की है तो शायद धनबाद में न उतारा जाये। क्योंकि ट्रेन का ठहराव5मिनट का है, और इतने समय में लगेज वाले डिब्बे का केवल दरवाजा ही खुलता है। तो काफी संभावना है कि आपकी बाइक आगे कहीं उतारी जायेगी और दूसरी किसी ट्रेन से या लोकल ट्रेन से वापस धनबाद लायी जायेगी। इसलिये बेहतर है कि बाइकों की बुकिंग हमेशा एंड-टू-एंड ही करें। भले ही आपको अपनी योजना में कुछ फेरबदल ही क्यों न करना पड़े। आपको बाइक पटना ले जानी है तो हावड़ा जाने वाली या गुवाहाटी जाने वाली किसी भी ट्रेन में बुकिंग न करें, केवल पटना तक जाने वाली ट्रेन में ही बुकिंग करें।\nमुझे भी अपनी बाइक ले जाने से पहले इतनी ही जानकारी थी। आप इंटरनेट पर सर्च करेंगे तो यही जानकारी मिलेगी। मेरा दिल्ली से गुवाहाटी का हवाई टिकट बुक है -7नवंबर 2017 का। आज थी 1 नवंबर 2017। यानी मैं गुवाहाटी तक ट्रेन से नहीं जाऊंगा। तो योजना बनायी कि बाइक को नई दिल्ली से डिब्रूगढ़ तक भेजते हैं। डिब्रूगढ़ तक केवल तीन ही ट्रेनें हैं - राजधानी, ब्रह्मपुत्र मेल और अवध असम। अवध असम पीछे से आती है, इसलिये इससे बाइक भेजना मैंने सोचा तक नहीं। बची राजधानी और ब्रह्मपुत्र मेल। ब्रह्मपुत्र मेल के मुकाबले राजधानी में बाइक भेजना 25 प्रतिशत महंगा पड़ता है, लेकिन मैंने राजधानी से ही फाइनल किया। ब्रह्मपुत्र मेल बहुत ज्यादा स्टेशनों पर रुकती है। बहुत ज्यादा सामान चढ़ाया भी जायेगा और बहुत ज्यादा सामान उतारा भी जायेगा। इससे बाइक को नुकसान पहुँच सकता है। दूसरी बात, भूलवश बाइक को बीच में किसी स्टेशन पर उतारा भी जा सकता है। बाद में भूल-सुधार करके अगले दिन या चार दिन बाद भेज देंगे। इसके विपरीत राजधानी कम स्टेशनों पर रुकती है। महंगा सामान ही इससे ट्रांसफर किया जाता है, तो बाइक भली प्रकार डिब्रूगढ़ पहुँच जायेगी।\nहमें हमेशा हर परिस्थिति के लिये तैयार रहना चाहिये। दूसरों को दोष देने से बेहतर है परिस्थिति को स्वीकार करना।\nएक घनिष्ठ मित्र के माध्यम से नई दिल्ली पार्सल कार्यालय में जान-पहचान हो गयी। पार्सल कार्यालय जाते ही बाइक पैक हो गयी। इसी में हमने टंकी पर चिपकाया जाने वाला टैंक बैग और हवा भरने वाला पंप भी पैक कर दिया। साथ ही पंचर किट व ज़रूरी टूल भी। हेलमेट भी पैक करने का मन था, लेकिन मना कर दिया गया।\nलेकिन सभी काम हमारे चाहने भर से नहीं हुआ करते। हमारे सामने भी एक समस्या आ गयी। बात ये है कि दिल्ली एन.सी.आर. में पार्सल की बुकिंग रेलवे नहीं करता, केवल लगेज की ही बुकिंग करता है। पार्सल और लगेज क्या होता है, वो आपको बता ही चुका हूँ। हमें अपनी बाइक पार्सल में ही बुक करनी थी। यहाँ से देशभर के लिये बहुत ज्यादा सामान बुक होता है, तो रेलवे ने पार्सल बुकिंग को लीज़ पर दे रखा है। इसके लिये रेलवे टेंडर निकालता है। जो ठेकेदार सबसे ज्यादा बोली लगाता है, उसे ही ठेका मिलता है। कई बार तो केवल एक डिब्बे का ठेका डेढ़ लाख रुपये तक लग जाता है।\nमैंने पूछा - “डेढ़ लाख रुपये वार्षिक या मासिक?”\nउत्तर मिला - “दैनिक।”\nमेरी आँखें फटी रह गयीं। डेढ़ लाख रुपये एक डिब्बे का एक दिन का ठेका! अमूमन दो डिब्बे होते हैं - एक डिब्बा ठेकेदार को दे दिया जाता है और दूसरे डिब्बे में रेलवे स्वयं लगेज बुकिंग करता है। ज़ाहिर है कि ठेकेदार के रेट रेलवे के रेट से ज्यादा ही होंगे। यानी लगेज बुकिंग के मुकाबले पार्सल बुकिंग महंगी पड़ती है। यह नियम दिल्ली एन.सी.आर. में है, देश के दूसरे हिस्सों में कहीं है, कहीं नहीं है।\n“तो जी, हम आपकी बाइक की बुकिंग नहीं कर सकते। एक बार ठेकेदार से बात करके उसके रेट पता कर लेते हैं।”\nकुछ ही देर में ठेकेदार के रेट आ गये - नई दिल्ली से डिब्रूगढ़ तक राजधानी एक्सप्रेस में - दस हज़ार रुपये।\nहमारे रेलवे वाले मित्र ने ठेकेदार से पूछा - “यार, तुम स्टाफ की बाइक को भी इसी रेट पर ही भेजोगे? कुछ तो डिस्काउंट दो यार।”\nठेकदार ने बताया - “साब, डेढ़ लाख रुपये की लीज़ है और हमारे पास माल की लाइन लगी पड़ी है। दस हज़ार से पंद्रह हज़ार तो कर सकता हूँ, लेकिन कम नहीं कर सकता।”\nअब क्या करें? क्या कहा आपने? कोई रास्ता ही नहीं है?\nजनाब, दो रास्ते थे मेरे सामने उस समय। आप इस समय उस इंसान को पढ़ रहे हैं, जिसने अपनी ज़िंदगी समाधान-प्रधान बना रखी है, समस्या-प्रधान नहीं।\nमोबाइल में फटाफट अंगूठा घुमाया। कुछ टाइप किया और एंटर मार दिया। संपर्क क्रांति, 200+ वेटिंग, 755 रुपये। सामने ही एक चार्ट था जिसमें विभिन्न स्थानों पर सामान भेजने की स्टैंडर्ड रेट-लिस्ट लगी थी। गुवाहाटी के रेट थे 2700 रुपये। 2700 में 755 जोड़ दिये - 3455 रुपये। 3500 मान लेते हैं।\n“पार्किंग शुल्क कितना है?”\n“10 रुपये घंटा।”\n“यानी एक दिन के 240 रुपये और चार दिनों के 960 रुपये। 1000 मान लेते हैं। मैं अभी काउंटर से जाकर आज की संपर्क क्रांति का वेटिंग टिकट बनवाकर लाता हूँ। परसों यानी3तारीख़ को बाइक गुवाहाटी पहुँच जायेगी। हम7को पहुँचेंगे। गुवाहाटी में चार दिनों के 1000 रुपये पार्किंग शुल्क दे देंगे। कुल मिलाकर 4500 रुपये में बाइक गुवाहाटी पहुँच जायेगी।”\nदूसरा रास्ता था - बाइक नहीं ले जानी। तब क्या करते, वो बाद में सोचते।\n“लेकिन आपको तो डिब्रूगढ़ भेजनी थी।”\n“अब डिब्रूगढ़ तो भेजना संभव नहीं है। गुवाहाटी से ही काम चला लेंगे।”\n“हाँ, यह भी ठीक है। लेकिन एक मिनट रुको। तब तो मैं संपर्क क्रांति के ठेकेदार से बात करके देखता हूँ।”\nऔर बात बन गयी। ठेकेदार ने कहा - “साब, हम आपसे भी पैसे लेंगे क्या? जो मन करे, दे देना।”\n2500 रुपये दे दिये।\n“लेकिन संपर्क क्रांति तो5तारीख को भी है। बाइक को5वाली ट्रेन में ही चढ़ा देंगे,7को पहुँच जायेगी। क्यों 1000 रुपये पार्किंग शुल्क देना?”\n“भूल तो नहीं जाओगे? ट्रेन में कहीं पहले से ही दो बाइक लद गयीं तो?”\n“अरे नहीं, ऐसा नहीं होगा।”\nऔर5तारीख़ की रसीद मिल गयी।5को बाइक पूर्वोत्तर संपर्क क्रांति में लाद दी जायेगी। यह7को गुवाहाटी पहुँचेगी। उसी दिन हम भी पहुँच जायेंगे और हाथोंहाथ बाइक छुड़ा लेंगे।\nहम डेढ़ घंटे तक यहाँ बैठे रहे। इस दौरान बहुत-से यात्री आये, जिन्हें बाइक भेजनी थी। एक एक्स-सर्विसमैन थे। वे बंगलुरू से आये थे और पठानकोट जाना था। अपने बेटे की बाइक भी उनके साथ थी। बंगलुरू से पठानकोट की एक भी सीधी ट्रेन नहीं है, तो उस बाइक की बुकिंग नहीं हो सकी। बंगलुरू से नई दिल्ली तक की बुकिंग हो गयी और अब नई दिल्ली से पठानकोट के लिये उन्हें दोबारा बुकिंग करानी थी। लेकिन उनके पास ट्रेन का टिकट नहीं था। रही होगी कोई बात। ज़ाहिर है कि उन्हें भी बाइक की बुकिंग पार्सल में करानी पड़ेगी। और आप जान ही गये हैं कि नई दिल्ली से किसी भी ट्रेन में पार्सल बुकिंग नहीं होती।\n“लेकिन मेरे बेटे ने बंगलुरू से नई दिल्ली तक इसे पार्सल में ही भेजा है। वहाँ तो यह आराम से हो गयी। और बेटे ने ही बताया था कि नई दिल्ली से भी इसी तरह हो जायेगी।”\n“आपके बेटे ने ठीक किया था और आपको भी ठीक ही बताया है। लेकिन दिल्ली एन.सी.आर. में रेलवे पार्सल बुकिंग नहीं करता। आपको एजेंट के माध्यम से ही करना पड़ेगा।”\n“यार, आप भी अज़ीब बात करते हो। एक ही विभाग है और अलग-अलग स्थानों के लिये अलग-अलग नियम।”\n“सर, हम मज़बूर हैं। नहीं कर सकते।”\nअब मैं बीच में बोल पड़ा - “सर, आप पठानकोट का सबसे सस्ता टिकट बुक कर लो। उसे यहाँ लाकर दिखा देना, आपका काम हो जायेगा।”\n“हाँ जी, तब आपका काम हो जायेगा।”\nउन्होंने बंगलुरू अपने बेटे से बात की, फिर क्लर्क से बात की, फिर बेटे से बात की और आख़िरकार वेटिंग टिकट लेने बुकिंग विंडो की तरफ चले गये।\nएक आदमी ने आज ही नयी बाइक खरीदी थी और उसे लखनऊ भेजना था।\n“सर, आज ही ली है। इसकी आर.सी. अभी नहीं बनी।”\n“टेंपरेरी आर.सी. बन जाती है। अगर एजेंसी ने नहीं बनायी तो आपको बनवानी चाहिये थी। हम बिना आर.सी. के नहीं भेज सकते।”\n“सर, देख लो। कुछ ले-दे कर काम बन जाये तो।”\n“अरे, भगाओ इस आदमी को यहाँ से। नहीं होगा तेरा काम।”\nएक आदमी और आया।\n“ये लो जी।”\n“ये तो अलग-अलग नाम हैं। ये तुम्हारे क्या लगते हैं?”\n“दोस्त हैं जी। उसकी बाइक को मैं ले जा रहा हूँ।”\n“नहीं जा सकती। आप केवल अपनी ही बाइक ले जा सकते हो या ब्लड रिलेशन की। दोस्त की बाइक नहीं ले जा सकते।”\n“दोस्त ने यह शपथ-पत्र भी दिया है।”\nएक एप्लीकेशन निकालकर आगे कर दी। जिसमें उसके दोस्त ने कुछ लिखा था। मैंने ज्यादा ताक-झाँक नहीं की।\n“हाँ, ठीक है। लोगबाग चोरी की बाइक न ले जा पायें, इसलिये ऐसा नियम है। अब आपने शपथ-पत्र दे दिया है तो अब आपका काम हो जायेगा। लाओ, टिकट लाओ।”\n“लेकिन यह तो चार तारीख़ का है। चौबीस घंटे पहले ही बुकिंग होती है। आप तीन को आना या फिर चार को आना, ट्रेन चलने से कम से कम दो घंटे पहले।”\n“आज ही कर दो सर। नहीं तो परसों फिर चक्कर लगाना पड़ेगा।”\n“उधर देखो। कहीं जगह दिख रही है क्या? यह सब आज ही बुक हुआ सामान है। अगर हम कई दिन पहले ही बुकिंग करने लगेंगे तो हमारे पास इतनी जगह नहीं है कि इतना सामान रख सकें। आप तीन या चार को ही आना।”\nऔर भी बुकिंग वाले आये, सबका वर्णन करना ठीक नहीं। जो ज्ञान आज मिला, वो आपके साथ बाँट दिया। अभी तक हमने डिब्रूगढ़ से बाइक यात्रा आरंभ करने की योजना बनायी थी, अब गुवाहाटी से यात्रा आरंभ होगी। योजना दोबारा बनानी पड़ेगी। अब अपने पथ में माज़ुली और काज़ीरंगा भी जोड़े जा सकते हैं। वापसी में जैसा भी मौका होगा, वैसी ही बुकिंग कर देंगे। डिब्रूगढ़ से भी बुकिंग कर देंगे, या फिर गुवाहाटी से भी। रेलवे पार्सल में बुक कर देगा तो ठीक, अन्यथा 755 रुपये का वेटिंग टिकट लेकर लगेज में रखवा देंगे। यह दिल्ली कभी भी आये, हमें कोई चिंता नहीं।\nइस मामले में आपकी कोई जिज्ञासा हो, अवश्य पूछिये। मुझे पता होगा, ज़रूर बताऊंगा।\nVIMLESH CHANDRA - RAILWAY WRITER November 2, 2017 at 8:05 AM\nयह एवरेस्ट पर्वत पर चढ़ने और पीक समय में रेलवे कन्फर्म टिकट लेने से भी कठिन काम है। सबके बस की बात नहीं।\nUnknown November 2, 2017 at 8:11 AM\nIs par to short film ban sakti he ����\nअनुराग जगधारी October 28, 2018 at 2:14 PM\nUnknown November 2, 2017 at 9:27 AM\nBahut badiya jaankari di.\nMein Apni cycle laya tha Kanpur to Delhi (ANVT) . Ticket thi to luggage me book ho gyi 30 Rs. Mein + packing ke 150 lage. Same Train me chadayi nhi unhone, ab next morning Anand Vihar aa gya to bole piche se aa jayegi Sham ko aana. Gurgaon chala gya jahan rehta tha. Next day aaya phir koi jawab nhi mila kahan h cycle. Phir2din Rishikesh Jake sidha Anand Vihar Pahuncha. Bole lao 500 rupaye time pe li kyun nhi.\nPhir wahan se Local me New Delhi - Gurgaon.\nSystem tough h, Bas Samadhan nikal lo apne kam ke liye wahi thik h.\nmahesh gautam November 2, 2017 at 9:44 AM\nkuldeep November 2, 2017 at 11:22 AM\nBahut badiya jaankari di NEERAJ JI\nUnknown November 2, 2017 at 12:25 PM\nBahut badiya sir ji purvotter ghumane ja rahe hai ab to bahut kuchh padhane ko mile ga aap ke madhyam se maja aa jayega happy juorny\nUnknown November 2, 2017 at 12:42 PM\nMaine pri booking kar diya hai aap jo chahe likh dena sab manjur hoha\nअनिल दीक्षित November 2, 2017 at 1:06 PM\nसंजय भभुआ November 3, 2017 at 7:02 PM\nनीरज भाई इसका मतलब छोटे स्टेशन के लिए बाइक बुक नहीं की जा सकती?\nनीरज मुसाफ़िर November 4, 2017 at 6:09 AM\nबुक की जा सकती है... लेकिन रेलवे वाले बाइक को पहले बड़े स्टेशन पर उतारेंगे और फिर लोकल ट्रेन से उसे छोटे स्टेशन पर भेजेंगे... इसमें ज्यादा समय लगता है...\nUnknown November 3, 2017 at 9:39 PM\nमुझे तो बाइक भेजने की आवश्यक्ता नहीं है लेकिन मेरे एक मित्र को भेजनी है। उसके लिए यह आर्टिकल बहुत काम आएगा।\nरवि रतलामी November 5, 2017 at 10:47 AM\nदो-तीन साल पहले बेटे की बाइक ट्रेन से बैंगलोर भेजा था, भोपाल से. कहीं ग़ायब हो गया था. वो तो उस वक्त प्रवीण पांडे जी बैंगलोर में थे, उनसे निवेदन किया तो उनकी कृपा से कुछ दिनों बाद ढूंढ-ढांढ कर दरियाफ़्त किया गया और फिर हासिल हुआ. जबकि कोई तीसेक साल पहले मैं अपनी स्वयं की गाड़ी बहुत बार ट्रेन से ले जाता था, कोई समस्या नहीं आती थी, और बेहद सस्ता पड़ता था. रेलवे में बहुत कचरा जमा हो गया है आजकल - समस्या की जड़ वही है - उपयोगकर्ता दिनों दिन बढ़ रहे, इनफ्रास्ट्रक्चर दो सौ साल पुरानी !\nआदित्य वशिष्ठ February 27, 2018 at 6:04 PM\nमुझे अपनी बाइक अमृतसर से फ़िरोज़ाबाद भेजनी है\nमेरे पास कन्फर्म टिकट भी है\nलगेज में भेजूं या पार्सल से?\nनीरज मुसाफ़िर February 28, 2018 at 4:54 PM\nकन्फर्म टिकट है तो लगेज में ही भेजिए...\nलेकिन ज्यादा संभावना है कि बाइक फिरोजाबाद में2मिनट के स्टॉपेज में उतारी नहीं जाएगी... शायद कानपुर उतारकर किसी दूसरी ट्रेन से फिरोजाबाद लायी जाएगी...\nप्रक June 3, 2018 at 10:20 AM\nनीरज भाई धन्यवाद बहोत काम आय आप का आर्टिकल\nप्रक June 3, 2018 at 10:22 AM\nबहोत बहोत धन्यवाद आप का निरज भाई बहोत काम का आर्टिकल है ये\nYaad safar ki June 19, 2018 at 3:04 PM\nMuje but Bhopal se angul bejna tha ...\nUnknown July 19, 2018 at 7:44 AM\nसर!मुझे अपनी 8 बोरी किताबें दिल्ली से इलाहाबाद भेजना है। किस तरह भेजना ठीक रहेगा और कहाँ से?\nनीरज मुसाफ़िर July 19, 2018 at 7:08 PM\nडाक पार्सल कर दीजिए...\nUnknown August 5, 2018 at 1:11 PM\nSir mujhe Bathinda se Roorkee bike aur4boxer Kis Mein bhejna chahiye\nKya dono ek Sath Baje Ja sakta hai ek ticket mein Kitna Paisa lag Jayega aur haan waiting ticket hai sir please bataiye\nनीरज मुसाफ़िर August 5, 2018 at 7:59 PM\nभटिंडा से रुड़की ज्यादा दूर नहीं हैं... ट्रेन से भेजने में बहुत झंझट रहेगा। बेहतर यही है कि आप बाइक चलाकर ले जाइए।\nKARASH OJHA August 7, 2018 at 1:56 PM\nSir i haveaconfirmed railway ticket.. and want to parcel mu bike from kota to malda...\nno any direct train available from kota to malda...\nplz suggest me bike kaise bhijwau...\nनीरज मुसाफ़िर August 10, 2018 at 8:19 AM\nकिन ट्रेनों में आपके टिकट कन्फर्म हैं? आप इन ट्रेनों में बाइक को लगेज के रूप में बुक कर सकते हैं। लेकिन उसमें एक समस्या है। कोटा से चलने वाली ज्यादातर ट्रेनें कहीं पीछे से आएंगी, इसलिए उनका लगेज डिब्बा पहले से ही भरा होगा... दूसरी ओर, मालदा जाने वाली ज्यादातर ट्रेनें आगे कहीं जाएंगी, इसलिए आपकी बाइक को प्रायोरिटी नहीं मिलेगी...\nइसलिए लगेज के रूप में बुक कराइए और बाइक को भूल जाइए... कभी न कभी पहुँच ही जाएगी...\nतो मेरी सलाह है कि अगर आपको बाइक पहुंचानी बेहद जरूरी है, तो कोटा-मालदा के लिए रोड ट्रांसपोर्ट ही बेहतर है...\nUnknown August 8, 2018 at 7:31 PM\nSir mujhe AK purana fridge bhejna hai uska bill to nahi hai mere paas to usko kaise bheju usko\nनीरज मुसाफ़िर August 10, 2018 at 8:24 AM\nकहाँ से कहाँ भेजना है???\nरेलवे में सामान की बहुत खराब तरीके से हैंडलिंग करते हैं... बहुत ज्यादा उठापटक होती है... तो आपका फ्रिज निश्चित रूप से टूट ही जाएगा...\nफिर भी अगर आपने भेजने का निश्चय कर ही लिया है, तो इसकी मजबूत पैकिंग कराइए और पार्सल ऑफिस ले जाइए... पार्सल ऑफिस के बाहर पैकिंग करने वाले मिल जाएंगे... बिल की जरूरत नहीं पड़ेगी...\nUnknown August 12, 2018 at 4:15 PM\nSir bike mera bhai k naam se h mujhe chittranjan station se pathankot cantt vejna h to . Vej skta hu ki nhi\nनीरज मुसाफ़िर August 12, 2018 at 6:59 PM\nआप इसे पार्सल में भेज सकते हैं...\nलगेज में भेजने के लिए ट्रेन का टिकट और बाइक की आर.सी. एक ही नाम के होने जरूरी हैं...\nUnknown September 14, 2018 at 10:42 PM\nSir scooty kitna rupeeya kg charge krta he scooty ke sath jana jaruri he pls si btaye\nUnknown September 20, 2018 at 5:37 PM\nमुझें बाइक शुजालपुर मध्यप्रदेश हज़रत निज़ामुद्दीन या नई दिल्ली से ले जानी है क्योंकि यही से एन्ड टू एन्ड ट्रैन है ग़ाज़ियाबाद स्टेशन पास है लेकिन सन्देह है कि कोई ट्रैन नही है\nसाथ ही समस्त घरेलू सामान और बड़े समान जैसे कि डबल बेड, फ़्रिज़, कूलर, अलमीरा,इन्वर्टर है ।\nआनंदविहार से कोई स्पष्ट सन्तोषजनक जवाब नही दिया गया है कि पैसा कितना लगेगा लगेज होगा या पार्सल आपको या किसी अन्य को जानकारी हो तो कृपया साझा करें लगभग 10 से 12 हज़ार रुपये खर्च बता रहे है यदि मैं ट्रक से भेजता हूँ तो 18000 खर्च आ रहा है साथ ही स्टेशन से लाने ले जाने का लगभग 6000 रुपया भी बच रहा है कृपया जिसे भी जानकारी हो सहयोग करें और नीरज जी आपका बहूत बहूत धन्यवाद इतने विस्तार में जानकारी देने के लिए । आभार ।\nUnknown October 23, 2018 at 8:39 AM\nNeeraj bhai Kiya bike Apne name se hi hona chahiye yadi brothers ke name se hai to nahi le jasakte hai Kiya ya fhir Kiya kare\nनीरज मुसाफ़िर October 23, 2018 at 9:18 PM\nसर, अगर बाइक आपके भाई के नाम से है, तो आपको कोई ऐसा डॉक्यूमेंट दिखाना पड़ेगा, जिससे सिद्ध होता हो कि वह आपका सगा भाई है... ब्लड रिलेशन...\nUnknown October 28, 2018 at 4:39 PM\nRahul shah February 22, 2019 at 3:43 PM\nबहुत विस्तार से आपने पूरी जानकारी दी इसके लिए बहुत धन्यवाद आपको, बाइक मेरे नाम से नही है तो क्या NOC ले लू वो चलेगा , या कोई और तरीका है मुझे जल्दी में बाइक दिल्ली से गोरखपुर भेजना हैं\nनीरज मुसाफ़िर February 22, 2019 at 11:24 PM\nकई बार रेलवे वाले मान जाते हैं... कई बार नहीं मानते...\nBike Ahmedabad to bikaner lekar Jani hai bike first party ka name hai meina transfer ka Liya original rc di hai Mera pass abhi koi proof nahin dealer ka likha Hua paper hai sell ka\nUnknown February 25, 2019 at 12:49 PM\nSir Meina dealer sa bike purchase ki hai first owner ka naam se hai meina rc transfer ka Liya original rc di hai Mera pass abhi koi proof nahin lekin dealer ka likha hai Ahmedabad to bikaner train se\nPatel shiv shankar May 7, 2019 at 3:56 PM\nSir,meri bike mere jis train se m safar kar raha hu booking walo ne bola ussi train se bhej dega sir kya mujhe morning5baje receive ho sakta h ya late ho sakta h??\nनीरज मुसाफ़िर May 7, 2019 at 7:14 PM\nअगर पार्सल ऑफिस रात में भी खुला रहता है, तो सुबह5बजे रिसीव हो जाएगी... अन्यथा 10 बजे तक प्रतीक्षा करनी पड़ेगी...\nUnknown June 13, 2019 at 11:44 AM\nNOC ki jroorat hoti hi kya ?\nBinit pandet July 14, 2019 at 12:32 PM\nMuze royal enfield bike gorakhpur se surat le jana hai me kese or kya karu?\nUnknown October 5, 2019 at 10:54 PM\nसर मुझे अपनी गाड़ी जगदलपुर से मुरादाबाद लानी है क्या करना पड़ेगा\nconfirm kijeye March 8, 2020 at 5:02 PM\nSIR BIKE DUSREKA NAAM PE HAI WHO MERA DOSTE HAI LOAN BHAKI HAI MYNE BIKE PURCHASE KIYA WHO BIKE BHEJ SAKTA HAI KAYA\nUnknown June 2, 2020 at 6:40 PM\nमुझे दिल्ली से गोरखपुर बाइक पार्सल लेकर जाना है गाड़ी किसी रिश्तेदार के नाम पर है तो हम ले जा सकते हैं ऑनलाइन RAC सीट कंफर्म टिकट पर बाइक ले जा सकते हैं\nDILIP PANDYA June 17, 2020 at 11:38 AM\nUnknown December 29, 2020 at 1:11 PM\nSir Mai Ranchi se apni skuti ko Delhi fridabad bhejna chahti hu train se parsal me bheju ya lgej me Kaise thik rhega tasty me gadi chori hone ki Dr he Kya\nMaine suna he ki train se byk book krne se chori bhi kbhi kbhi ho jati he\nUnknown June 1, 2021 at 3:22 PM\nMujhe Meri bike mh Lani h kaise\nUnknown September 4, 2021 at 10:54 PM\nNeeraj ji mujhe scooty aur2boxes may be kitchen ke samaan Secunderabadbe se BUXAR bhejni hai.kaise book kru parcel ya luggage se.Agr me confirm ticket Bana leti hu to journey date se5din pahle luggage me book or skti hu.pls suggest.\nUnknown November 22, 2021 at 8:11 PM\nBhaiya maine kal new delhi railway station se ki hai banaras ke liye yhi last stopped bhi hai apne bike ki booking\nshivganga me reservation bhi tha kab tak aa jayegi\nUnknown November 24, 2021 at 9:06 AM\nMuze Thane se nashik lani hei gadi to nashik se hee ticket book nhi kara sakte kya\nUnknown January 19, 2022 at 2:11 PM\nLTT se gorakhpur me kitne paise lagege\nUnknown February 17, 2022 at 1:28 AM\nNeeraj bhaiya bike le jaane ke liye book parcel room se karna padta h ya jaha hum ticket lete h waha se\nUnknown April 14, 2022 at 12:20 PM\nSir muje meri scooty kanker cg.se binnaguri wb.road transport se bejne ki soch raha hu to kitna kharch aayega sir....\nYa fir train se sahi rahega ya by road transport se please sir batana........


आप भी जानें - क्या है चंडीगढ़ की सुखना झील का संकट\nऊपर चित्र में दिखाई गई यह जलीय वनस्पति सुखना झील के पानी पर तैर रही थी। यह बड़ी तेजी से बढ़ रही थी। अप्रैल माह में यह वनस्पती झील की सतह पर छा गई थी। इस झील में सैलानी बोटिंग करते हैं। जब बोटिंग एरिया तक यह वनस्पति पहुंची तो प्रशासन जागा और मजदूर लगाकर इसको हटाने का काम शुरू किया गया। इस कंटीली वनस्पति को छूने से एलर्जी भी देखी गई। यह एक्वेटिक वीड क्या बला है। अभी तक यह स्पष्ट नहीं है। अभी तक इसके वेलिसनेरिया, हाइड्रीला और ब्राजील चारा वीड होने की अटकलें लगाई जा रही थीं। हिन्दुस्तान के चंडीगढ़ संस्करण में १३ सितंबर को छपी खबर में पंजाब यूनिवर्सिटी की बॉटनी विभाग की प्रोफेसर डेजी बातिश ने इसके पोटामोजेटोन क्रिस्पस होने की संभावना व्यक्त की है। हालांकि उनका कहना है कि अभी इसका लैब परीक्षण होना है।\nयह चित्र इस बनस्पति की एक पत्ती का है। इसके किनारे आरी के दांत जैसे तीखे और पत्ती की बीच की शिरा पर भी छोटे छोटे कांटे हैं। इन कांटों की संख्या २० से २५ के बीच हैं। हाइड्रीला की पत्तियों पर भी ऐसे कांटे होते हैं, जिनकी संख्या ११ से ३९ तक हो सकती है। मगर हाइड्रीला की पत्ती लंबाई चोड़ाई इससे कुछ कम होती है।\nयह दायीं ओर का तीसरा चित्र इसके मुख्य तने का है, जिस पर थोड़ी-थोड़ी दूर पर तीन-तीन पत्तियां होती हैं। इस तने पर भी छोटे-छोटे कांटे होते हैं। इस तरह के कांटे हाइड्रीला में भी होते हैं।\nक्या जेनेटिकली मॉडिफाइड बला है\nयह बूटी असल में क्या है, इसका पुष्ट जवाब अभी तक नहीं मिल रहा है। अगर आपकी बॉटनी में रुचि हैं, या आप बॉटनी पढ़ाते हैं, आप इसमें मदद कर सकते हैं। क्या आपने अपने आसपास के जलाशयों में ऐसी बूटी को देखा है? यह भी संभव है कि इस जलीय खरपतवार को सुनियोजित तरके से फैलाया जा रहा हो। आखिर अमेरिका में हाइड्रीला की रोकथाम के लिए जैविक उपायों के तहत लाखों डॉलर खर्च किए जाते हैं। सुखना झील में यह खरपतवार प्रकृतिकतौर पर पैदा हुई है या जैनेटिकली मॉडीफाइड कोई बला है, अभी इस रहस्य का उत्तर तलाशना बाकी है।\n....और आप नीचे के चित्र में हिन्दुस्तान के चंडीगढ़ संस्करण का १३ सितंबर का वह पूलआउट देख रहे हैं, जिसमें पर्यावरण से जुड़ी इस समस्या को गंभीरता से उठाया गया है।\nराजभाषा हिंदी said…\nधन्यवाद इस जानकारी के लिये।मुद्दे तो उठते रहते हैं मगर उस पर काम भी हो। धन्यवाद।\nगजेन्द्र सिंह said…\nVirendra Singh Chauhan said…\nसुधीर जी ...............\nज्ञानबर्धक आलेख .\nहिन्दी दिवस पर आपका अभिनन्दन है .\nबहुत ही बढ़िया, महत्वपूर्ण और ज्ञानवर्धक जानकारी प्राप्त हुई! धन्यवाद!\nPawan Rana said…\nacha likha h\nshukriya is jaankaari ke liye..\n.....ज्ञानबर्धक आलेख .\nघर के सामने वाला वो पेड़\nफिर विवाद के मूड में हैं कंगारू\nक्रिकेट में सहवाग होना\nछोटी खबर पर बड़ी मिसाल\nदुनिया का बंटवारा\nआप भी जानें - क्या है चंडीगढ़ की सुखना झील का संकट...\nसुखना का यह संकट कौन दूर करेगा\nहिंसा के पेट से हिंसा ही जन्म लेगी\nसृष्टि का सृष्टा कौन\nक्या आतंकवाद का कोई धर्म होता है\nजो सुनायेगा, दिखायेगा-वही बच पायेगा\nबोलो कौन पढ़ता है हिन्दी साहित्य


जेल से छूटने के बाद अर्नब ने उद्धव ठाकरे को दी बहस की चुनौती, कहा- खेल तो अब शुरू हुआ है - सच की दस्तक\nजेल से छूटने के बाद अर्नब ने उद्धव ठाकरे को दी बहस की चुनौती, कहा- खेल तो अब शुरू हुआ है\nन्यायिक हिरासत में एक सप्ताह जेल में गुजारने और सुप्रीम कोर्ट (Supreme Court) से जमानत मिलने के बाद फिर से न्यूज रूम पहुंचे पत्रकार रिपब्लिक टीवी (Republic TV) के एडिटर इऩ चीफ अर्नब गोस्वामी (Arnab Goswami) ने ‘उन्हें गिरफ्तार करने को लेकर महाराष्ट्र के मुख्यमंत्री उद्धव ठाकरे पर बुधवार को हमला बोला. अर्नब ने कहा कि उद्धव ठाकरे, सुन लो मुझे. आप हार गए. गोस्वामी ने कहा कि खेल अब शुरू हुआ है. उन्होंने कहा कि वह हर भाषा में रिपब्लिक टीवी शुरू करेंगे और अंतरराष्ट्रीय मीडिया में भी उनकी उपस्थिति है.\nअर्नब की उद्धव को बहस की चुनौती\nअर्नब गोस्वामी ने अपने चीर-परिचित अंदाज में सीएम उद्धव ठाकरे को खुला चैलेंज देते हुए कहा कि अगर उद्धव ठाकरे को मेरी पत्रकारिता से कोई समस्या है, तो उन्हें मुझे साक्षात्कार देना चाहिए. मैं उन्हें चुनौती देता हूं कि वो उन मुद्दों पर बहस करें जिनसे मैं असहमत हूं.\nमैं जेल के अंदर से भी चैनल शुरू करूंगा\nगोस्वामी ने कहा कि तलोजा जेल में उनसे पुलिस तीन दौर की पूछताछ करती थी. उन्होंने कहा, ” उद्धव ठाकरे आपने मुझे एक पुराने, फर्जी मामले में गिरफ्तार किया, और मुझसे माफी तक नहीं मांगी.” पत्रकार ने कहा, ” खेल अब शुरू हुआ है.” गोस्वामी ने कहा कि वह हर भाषा में रिपब्लिक टीवी शुरू करेंगे और अंतरराष्ट्रीय मीडिया में भी उनकी उपस्थिति है. फिर से गिरफ्तार होने की आशंका व्यक्त करते हुए गोस्वामी ने कहा, ” मैं जेल के अंदर से भी (चैनल) शुरू करूंगा, और आप (ठाकरे) कुछ नहीं कर पाएंगे.” गोस्वामी ने अंतरिम जमानत देने के लिए शीर्ष अदालत का आभार जताया.\nअर्नब ने लगाए भारत माता की जय के नारे\nअर्नब गोस्वामी ने जेल से बाहर आने के बाद भारत माता की जय के नारे लगाए. इसके अलावा, उन्होंने भारत के लोगों की जीत बताते हुए सुप्रीम कोर्ट को जमानत देने के लिए आभार व्यक्त किया. अर्नब गोस्वामी जिस समय तलोजा जेल से रिहा किए गए, उस वक्त जेल के बाहर बड़ी संख्या में लोगों का जमावड़ा था. अर्नब के साथ राज्य के कई पुलिसकर्मी भी मौजूद थे.\nइससे पहले, सुप्रीम कोर्ट ने 2018 के आत्महत्या के लिए उकसाने के मामले में पत्रकार अर्नब गोस्वामी को बुधवार को अंतरिम जमानत देते हुए कहा कि अगर व्यक्तिगत स्वतंत्रता बाधित की जाती है तो यह न्याय का मजाक होगा. शीर्ष अदालत ने विचारधारा और मत भिन्नता के आधार पर लोगों को निशाना बनाने के राज्य सरकारों के रवैये पर गहरी चिंता व्यक्त की.\nPrevious बराक ओबामा ने अपनी किताब में राहुल को बताया नर्वस और अयोग्य, कांग्रेस ने दिया ये जवाब\nTotal Hits : 3124817


17 Jan 2020 08:20 PM\n'चैंपियंस ऑफ चेंज अवार्ड’ 2019 के तहत शिल्पा शेट्टी कुंद्रा को चयनित किया गया है। जो हिंदी सिनेमा की कई बेहतरीन फिल्मों में अभिनय करने वाली अभिनेत्री जो ना सिर्फ एक अभिनेत्री है बल्कि वह एक मॉडल, उद्यमी व एक लेखक भी है। शिल्पा शेट्टी ने हिंदी सिनेमा की कई बेहतरीन फिल्मों में अभिनय किया है। वह रियलिटी शो बिग ब्रदर की विजेता भी रह चुकी हैं। फ़िलहाल इंडियन प्रीमियर लीग की टीम राजस्थान रॉयल्स की सह-मालकिन हैं।\nभारतीय फिल्म उद्योग में 25 से अधिक वर्षों के साथ, ब्लॉकबस्टर फिल्मों में अभिनय करने से लेकर भारतीय टेलीविजन पर एक लोकप्रिय न्यायाधीश के रूप में भी कई बड़े ब्रांडों के लिए एक आशाजनक चेहरा भी है। इतना ही नहीं शिल्पा शेट्टी समय-समय पर यूट्यूब चैनल और फिटनेस ऐप के ज़रिए लोगों को फिट रहने और सही खाने-पिने के लिए प्रेरित भी करतीं हैं।\nप्रधानमंत्री के स्वच्छ भारत अभियान के तहत उन्हें इस अभियान के चेहरे के रूप में भी चुना गया है। जहां वह लोगों को सड़कों पर कूड़ा ना डालने और सफाई को लेकर हतोत्साहित करते देखा गया है। वास्तव में शिल्पा शेट्टी कुंद्रा ने लोगों के सामने ना सिर्फ एक अभिनेत्री बल्कि एक प्रेरणादायक भूमिका अदा की है। शिल्पा शेट्टी की शादी व्यवसायी राज कुंद्रा के साथ सम्पन्न हुई है। उनके एक बेटा भी है-वियान कुंद्रा।\nएक ब्रिटिश मूल के भारतीय, राज कुंद्रा ने कॉलेज ड्रॉपआउट की शुरुआत 17 साल की उम्र से की थी। एंटवर्प, रूस, यूक्रेन और यूएई में बिजनेस के अवसरों ने उन्हें बोर्ड से लेकर रियल एस्टेट और रिन्यूएबल एनर्जी तक के विभिन्न उपक्रमों और निवेश में आगे बढ़ाया। 2020 में उनका मिशन 1 मिलियन से अधिक पेड़ लगाने और एक गैर-सरकारी संगठन के साथ एक अनोखी साझेदारी के माध्यम से प्लांट करना है, जिसमें www.verifiedcarbonzero.com नामक एक अद्वितीय ट्री बैंक वेबसाइट बनाई गई है जहाँ लोग पेड़ लगाने और अपने कार्बन पदचिह्न को भरने के लिए भुगतान कर सकते हैं। इस बारे में राज कुंद्रा का कहना है कि हमें एक सामूहिक बदलाव करने की आवश्यकता है और जिस दुनिया में हम रहते हैं वह हमारी भावी पीढ़ियों के लिए रहने योग्य नहीं होगी। भारत में प्रदूषण का स्तर चौंकाने वाली दरों पर बढ़ रहा है। मैं केवल इतना कह सकता हूं कि एक पेड़ लगाना आपके और आपके परिवार के भविष्य के लिए एक आशा है।\nऐसी ही महान विभूतियों को सम्मानित करने के लिए Interactive Forum On Indian Economy और गांधी मंडेला फाउंडेशन के महासचिव श्री नंदन झा ने चैंपियंस ऑफ चेंज अवार्ड 2019 के इस अनोखे मंच की शुरुआत की है। यह पुरस्कार समारोह हर साल दिसंबर के महीने में होता है। जिसके तहत महान विभूतियों को उनके विशिष्ट उपलब्धियों व योगदानों के लिए सम्मानित किया जाता है।\nसाथ ही इस पुरस्कार के लिए :-\n4. श्रीमती गीता कोड़ा (एमपी एलएस), समाज कल्याण (अविशिष्ट जिले)\n5. सुश्री शिल्पा शेट्टी / राज कुंद्रा (स्वच्छ भारत)।\n6. श्रीमती आई। दीपा वेंकट (समाज कल्याण), स्वर्ण भारत ट्रस्ट, आंध्र प्रदेश।\n7. श्री अमूल्य पटनायक- पुलिस आयुक्त दिल्ली, सामाजिक सद्भाव।\n8. सुश्री अरुशी पोखरियाल (समाज कल्याण)\n9. सुरेश ओबेरॉय (संस्कृति) को भी चुना गया किया गया है।


यूक्रेन में फंसे पाकिस्तान और तुर्की के छात्रों के लिए भी ढाल बना भारतीय तिरंगा - VSK Bharat\nयूक्रेन में फंसे पाकिस्तान और तुर्की के छात्रों के लिए भी ढाल बना भारतीय तिरंगा\nभारत की आन, बान, शान भारतीय राष्ट्रीय ध्वज युद्धग्रस्त यूक्रेन में ना सिर्फ भारतीय छात्रों के लिए ढाल बना है, बल्कि भारतीय तिरंगे की आड़ में पाकिस्तान और तुर्की के छात्र भी अपनी जान बचा कर यूक्रेन से बाहर निकलने में सफल हो सके हैं. यूक्रेन में बड़ी संख्या में पाकिस्तान और तुर्की के नागरिकों के साथ-साथ अन्य देशों के नागरिक भी फंसे हुए हैं. लोग किसी भी तरह से यूक्रेन से अपनी जान बचाकर बाहर निकलने की जुगत में लगे हैं.\nभारत सरकार भारतीयों को सकुशल बाहर निकालने के लिए ‘ऑपरेशन गंगा’ चला रही है. यूक्रेन में तिरंगे के सहारे भारतीय नागरिक आसानी से बिना किसी रोकटोक के दूसरे देशों में प्रवेश कर रहे हैं. भारत के प्रति हमेशा जहर उगलने वाले पड़ोसी देश पाकिस्तान के लोग भी अपनी जान बचाने के लिए भारतीय तिरंगे का सहारा ले रहे हैं.\nहाल ही में यूक्रेन से भारत लौटे कुछ छात्रों ने मीडिया को बताया कि भारतीय तिरंगे ने उन्हें यूक्रेन में काफी हद तक सुरक्षा प्रदान की. बताया कि दूसरे देशों के लोग भी भारतीय तिरंगा की मदद से यूक्रेन से अपनी जान बचाकर बाहर निकलने की कोशिश कर रहे हैं.\nरोमानिया की राजधानी बुखारेस्ट से लौटे कुछ छात्रों ने बताया कि एक पर्दे को भारतीय तिरंगे के रूप में पेंट कर अपनी बस के सामने लगा दिया. जिससे उन्हें वहां से बाहर निकलने में काफी मदद मिली. एक छात्र ने बताया कि पाकिस्तान और तुर्की के छात्रों ने भी भारतीय तिरंगा को हाथों में पकड़कर वहां से निकलने की कोशिश की. उनके हाथों में तिरंगा देख पाकिस्तानी छात्रों को भी यूक्रेन से बाहर निकलने में मदद मिल रही थी.\nभारत यूक्रेन में फंसे अपने नागरिकों को सुरक्षित बाहर निकालने के लिए भू-मार्ग से यूक्रेन के पड़ोसी देश रोमानिया, हंगरी, पोलैंड, और स्लोवाकिया लाकर वहां से विमान के माध्यम से स्वदेश वापस ला रहा है.\nइसके तहत मंगलवार देर रात नौवीं उड़ान यूक्रेन में फंसे अन्य 218 भारतीयों को रोमानिया की राजधानी बुखारेस्ट से लेकर नई दिल्ली पहुंची है.\nकेंद्रीय मंत्री गिरिराज सिंह ने पाकिस्तान को लिया आड़े हाथ\nइस मसले पर केंद्रीय मंत्री गिरिराज सिंह ने कहा कि हमारे तिरंगे की ताकत देखिए. आज यूक्रेन में फंसे पाकिस्तानी छात्रों को भी हमारे तिरंगे का सहारा लेना पड़ रहा है. पाकिस्तान ने जहां एक तरफ अपने लोगों को यूक्रेन में मरने के लिए छोड़ दिया, वहीं अब पाकिस्तानी छात्रों के लिए भारत का तिरंगा ढाल बना है.\nBucharest giriraj singh indian students national flag operation ganga pakistani student Poland Romania russia tricolour turkey Ukraine\nझारखण्ड में धर्मांतरण व हिन्दुओं की हत्याओं पर लगे पूर्ण विराम – विनोद बंसल\nPrevious post:झारखण्ड में धर्मांतरण व हिन्दुओं की हत्याओं पर लगे पूर्ण विराम – विनोद बंसल\nNext post:केरल उच्च न्यायालय – डिविजन बेंच ने MediaOne न्यूज चैनल का लाइसेंस रद्द करने का निर्णय बरकरार रखा


रेलवे की भर्ती परीक्षाओं में बदलाव, नियम की पालना नहीं की तो रह जाएंगे एग्जाम से वंचित - Govt. Employees India : Govt. Employees India\nइलाहाबाद. रेलवे में अब आवेदन करने वाले अभ्यर्थियों को आवेदन करने के साथ आधार कार्ड नम्बर देना होगा। इसकी शुरूआत आरआरबी इलाहाबाद की असिस्टेंट लोको पायलट भर्ती परीक्षा से होगी। रेलवे भर्ती बोर्ड अपनी आगामी परीक्षाओं में अब अभ्यर्थियों से उनका आधार कार्ड नंबर भी मांगेगा। अभ्यर्थी को आवेदन के दौरान अपना आवेदन अपने आधार कार्ड का नंबर भी आवेदन में सबमिट करना होगा। यह नियम एक व्यक्ति द्वारा भरे गए दो फार्म के लिए हुआ है। कोई भी व्यक्ति अपना आधार नं. एक से अधिक बार तक नहीं यूज कर पाएगा। आरआरबी इलाहाबाद की असिस्टेंट लोको पायलट भर्ती परीक्षा से इसकी शुरुआत होने जा रही है। अगले महीने यह भर्ती शुरू होगी और इसमें आधार कार्ड की अनिवार्यता लागू की जाएगी।\nदरअसल, आधार कार्ड लागू करने के पीछे रेलवे का जो तर्क है वहां जायज ही है। रेलवे का कहना है कि अभ्यर्थी कई स्थानों से अपना आवेदन कर देते हैं जिसके कारण हर बोर्ड को परीक्षा के लिए इंतजाम करना पड़ता है, लेकिन एक ही दिन परीक्षा होने पर अभ्यार्थी सिर्फ एक ही जगह परीक्षा देते हैं बाकी जगह व्यवस्था सीटे खाली रहती हैं। साथ ही नकल माफिया और दूसरे के स्थान पर परीक्षा देने वालों को भी इससे आसानी से पकड़ा जा सकेगा। फिलहाल इस तर्क के साथ ही अब रेलवे भर्ती बोर्ड अपनी भर्ती परीक्षाओं में आधार कार्ड को अनिवार्य करेगा।\nनहीं कर सकते एक से ज्यादा आवेदन, आ जाएगा ये मैसेज\nरेलवे भर्ती बोर्ड अपनी भर्ती परीक्षाओं में आधार कार्ड की अनिवार्यता लागू कर रहा है, जिसके बाद एक अभ्यर्थी दो स्थान से आवेदन नहीं कर सकेंगे। क्योंकि रेलवे भर्ती में आवेदन के दौरान दोबारा से एक ही आधार कार्ड नंबर डालने पर आवेदन नहीं भरा जा सकेगा। एक बार आधार कार्ड नंबर यूज़ कर लेने के बाद ऑटोमेटिक ही आवेदक को मैसेज आएगा कि यह आधार कार्ड नंबर पहले ही उपयोग में लाया जा चुका है।\nनहीं कर पाएंगे फर्जीवाड़ा\nफर्जीवाड़ा रोकने के लिए ये नियम लागू किया गया है। रेलवे का मकसद साफ है कि अभ्यार्थी एक पद के लिए एक ही स्थान से आवेदन करे और गलत आधार कार्ड नंबर से आवेदन करने वाले रेलवे की जांच जांच में पकड़े जाये। फिलहाल यह नई व्यवस्था रेलवे की आगामी भर्ती परीक्षा से शुरू होने जा रही है। अगले महीने आरआरबी इलाहाबाद की असिस्टेंट लोको पायलट की भर्ती परीक्षा शुरू होगी जिसमें आधार कार्ड की व्यवस्था वाला आवेदन ही स्वीकार होगा।\n« बजट 2018: रेल यात्रियों की सुरक्षा के लिए ये बड़ा ऐलान कर सकती है सरकार\n7th Pay Commission: Good News For Govt Employees; FM Jaitley May Allocate The Money in The Budget 2018 »


52 साल पुरानी भारत की वो झील जो उल्का पिंड टकराने से बनी news in hindi\n52 साल पुरानी भारत की वो झील जो उल्का पिंड टकराने से बनी\nप्रेषित समय :07:53:51 AM / Mon, Aug 19th, 2019\nभारत में चारों तरफ खूबसूरती बिखरी पड़ी है. इन खूबसूरत जगहों में से बहुत सी जगह तो ऐसी भी है जिनकी कुछ न कुछ पौराणिक मान्यताएं या फिर धार्मिक आस्थाएं जुड़ी हुई हैं. यहां के शहरों की सैर तो आपने कई बार की होगी. जिनके किलों और नगरों की लोक कथाएं प्रचलित हैं . लेकिन आज हम आपको ऐसी जगह के बारें में बताने जा रहें हैं, जिसके बारे में सुनकर आप हैरत में पड़ जाएंगे और खुद को उस जगह की सैर से रोक नहीं पाएंगे.\n52000 साल पहले पृथ्वी की सतह से एक उल्का पिंड टकराने से महाराष्ट्र में एक ऐसी झील बनी, जिसके बारे शायद कुछ ही लोग जानते हों. इसे लोनर क्रेटर झील कहते हैं. इसकी रचना को बेहतर समझने के लिए बता दें कि वो उल्का पिंड 20 लाख टन वजनी था और 90,000 किमी प्रति घंटे की रफ्तार से पृथ्वी की ओर गिर रहा था. काफी सालों तक लोनर क्रेटर झील को ज्वालामुखी द्वारा बना हुआ भी माना जाता था क्योंकि ये झील बसाल्ट के मैदानों में 6.5 करोड़ साल पुरानी ज्वालामुखीय चट्टानों से बनी है. लेकिन यहां मस्केलिनाइट भी पाया गया है जो कि एक ऐसा कांच है जो केवल तेज गति से टकराने से ही बनता है.\nझील के बारे में स्थानीय लोग का कहना है कि वैज्ञानिक तथ्य गलत हैं. कहानी के हिसाब से लोनसुर नाम का राक्षस स्थानीय लोगों को परेशान और प्रताड़ित करता था. इस असुर रूपी परेशानी का हल करने भगवान विष्णु अवतार लेकर पृथ्वी पर आए और इस असुर को धरती के गर्भ में पहुंचने के लिए इतनी जोर से पटका कि ये झील रूपी खड्डा बन गया.\nजानकारी के लिए बता दें कि ज्यादातर सैलानी यहां के पास ही औरंगाबाद तक अजंता और एलोरा की गुफाएं देखने आ जाते हैं, मगर लोनर क्रेटर पर नहीं जाते लेकिन आपको प्रकृति के इस अद्भुत नजारे को देखने जरूर जाना चाहिए. राम गया मंदिर, कमलजा देवी मंदिर और कुछ रूप से जलमग्न शंकर गणेश मंदिर आदि सभी झील के पास स्थित हैं. हालांकि, सबसे महत्वपूर्ण मंदिर लोनार शहर के बीच में स्थित है जिसका नाम है दैत्य सूडान मंदिर. यह मंदिर भगवान विष्णु को समर्पित है जिन्होंने राक्षस लोनासुर का विनाश किया था.


Google docs क्या है? - Hindipost\nGoogle docs के बारे में तो आप सभी ने सुना होगा। अगर आप Computer use करते हैं तो ये आपके लिए कोई नई बात नहीं है। यहां पर हम ने Docs शब्द का इस्तेमाल किया है। क्या आप जानते हैं कि Docs का मतलब क्या होता है? दोस्तों Docs कुछ और नहीं बल्कि Document है। Computer में आप ज्यादातर Document को Docs के नाम से जानते हैं।\nये तो की हम ने अभी Document की बात, मगर क्या आपको पता है कि आप कैसे MS Word में कोई भी Document create करते हैं? अगर आप जानते हैं तो Google docs आपके लिए नया नहीं होने वाला है। जिस तरह से आप MS word में कोई भी Document file create करते हैं, ठीक वैसे ही आप Google docs में भी करते हैं। इसमें भी आप किसी भी Document file को Create करके उसको Save कर सकते हैं।\nये जो Product है ये किसी और का नहीं बल्कि Google का ही Product है। अगर हम इसको MS word के साथ Compare करें, तो हम देखेंगे कि MS word जो है उसको आप Offline इस्तेमाल कर सकते हैं मतलब कि Without internet, वहीं जो Google docs है, उसका इस्तेमाल आप Online करते हैं। इस पर आप कोई भी Document online create करके उसको Online ही अपनी Google drive पर Save कर सकते हैं।\nBasically इसका इस्तेमाल हम लोग अपने Documents को Create करने के लिए ही करते हैं। School project से लेकर Office की कोई Important file तक, हर कहीं आप Google docs का Use करके ही Document को Create करते हैं।\nआज इसके बारे में इस Article के हम आप सभी को पूरी जानकारी देने जा रहे हैं। इसमें हम आपको बताएंगे कि Google docs होते क्या हैं और जितनी भी Information docs से जुड़ी हुई है, वो सब आपको यहां मिलेगी। चलिए फिर जानना शुरू करते हैं।\nक्या होते हैं Google docs?\nGoogle docs की क्या History है?\nGoogle docs को इस्तेमाल करने के लिए क्या क्या Requirements हैं?\nGoogle docs के क्या फायदे हैं?\nGoogle docs के क्या नुकसान हैं?\nGoogle docs में Page margin कैसे Set करें?\nGoogle docs को Offline कैसे इस्तेमाल करें?\nजैसा कि हम आप सभी को बता ही चुके हैं कि ये Google के द्वारा बनाया गया ही एक Product है। इसे Google अपनी Google slides, google drive और Google sheets के साथ G suite service में आपको Provide करता है।\nइसका इस्तेमाल करके आप बिना किसी Charge को दिए Online document create कर सकते हैं और फिर उसको Offline save भी कर सकते हैं। इसमें जो भी File आप बनाते हैं वो एक Doc file होती है। वैसे तो आपके पास MS word का Option मौजूद है Document create करने के लिए मगर अगर आप और भी बेहतर तरीके से कोई भी File बनाना चाहते हैं, तो आप इसको Select कर सकते हैं। इसमें आपको MS word से भी बेहतर कुछ Features देखने को मिल जाते हैं। जिस तरह से आपको Word में Fonts के लिए बहुत सारी Variety मिलती है ठीक वैसे ही इसमें भी आपको तरह तरह के Fonts देखने को मिल जाएंगे। आप इन Fonts का इस्तेमाल करके अपने Document को बेहतर बना सकते हैं। इसका इस्तेमाल आप चाहें तो Computer पर करें, मोबाइल पर करें या फिर Laptop पर भी आप इसका उपयोग कर सकते हैं।\nइस पर आप Document को Create कर सकते हैं, उन्हें Edit कर सकते हैं और अगर चाहें तो उन्हें आप Share भी कर सकते हैं। इसके लिए बस आपको एक बेहतर Internet चाहिए होता है और साथ ही एक Google account की भी Need होती है। इसको दुनिया के पहले Word processor के रूप में जाना जाता है जिसमें Shared online document editing की सुविधा दी गई थी। इसका ये मतलब हुआ कि अगर आपका कोई Group work है तो आप एक ही समय पर अलग अलग जगह से एक ही File को Access कर सकते हैं।\nइसकी एक और खास बात यह है कि इसमें आपको बार बार अपनी File को Save करने की Need नहीं होती है। आपकी जो Google drive होती है, इसमें ये Automatically save होता रहता है। इसके बाद आप जहां आए चाहें वहां से अपनी File को Access कर सकते हैं।\nजब आप इसको इस्तेमाल करेंगे तो आप इसके Templates और Design में भी काफी Variations देखेंगे। इन सबकी मदद से आप एक Unique और बेहतर Document file बना सकते हैं। इसमें इसी तरह से तमाम बेहतरीन Features मौजूद हैं।\nअगर आप आए दिन Doc file बनाते रहते हैं तो इससे बेहतर विकल्प कोई और आपके लिए नहीं होगा। बाकी आप सब ये तो जान ही गए कि आप कहीं से भी इसको Access कर सकते हैं। ये सच में काफी शानदार Feature है। मान लीजिए कि आपको कहीं बहुत दूर जाना हुआ और आप अपने साथ Doc file ही ले जाना भूल गए। तो ऐसे में कोई दिक्कत की बात नहीं है। अगर आपने उनको Google doc पर बनाया होगा, तो वो Already आपकी Drive पर Save होंगे और आप आसानी से उन्हें Access कर पाएंगे।\nअगर बात करें इसकी Launching की तो इसको9मार्च, 2006 में हम जैसे लोगों के लिए Launch किया गया था। इसको Directly नहीं Launch किया गया था।\nइसको सबसे पहले Upstartle नाम की एक कंपनी साल 2005 में Launch किया था। उस समय कंपनी ने इसको Writely नाम के Web based word editor program को Launch किया था। बाद में Google ने इसको खरीद लिया और फिर इसका नाम बदलकर Google docs कर दिया। पहले सिर्फ Computer पर ही इसका इस्तेमाल किया जा सकता है, लेकिन फिर मोबाइल तक भी इसकी पहुंच बना दी गई।\n2012 में QuickOffice का अधिग्रहण Google के द्वारा किया गया। फिर बहुत समय तक इसके Updates आते रहे और आज ये सबसे ज्यादा Popular software बन चुका है।\nअगर आप इसको इस्तेमाल करना चाहते हैं तो आपको ये जान लेना चाह कि इसके लिए आपको किन किन चीज़ों की आवश्यकता होगी। इसके लिए आपको निम्न चीज़ों की Requirement होगी-\n◆ इसके लिए आपके पास एक Gmail account होना चाहिए। इसी Account की सहायता से आप Google docs में Log in कर पाएंगे। इसके साथ ही जो भी आपका Data होगा वो सब इसी Gmail account के Google drive पर Store होता जाएगा।\n◆ इसको इस्तेमाल करने के लिए आपको Internet की ज़रूरत भी पड़ेगी। बिना Internet के आप इसको इस्तेमाल नहीं कर पाएंगे। ये एक Online service है इसीलिए Internet connectivity अनिवार्य है।\n◆ इसका इस्तेमाल करने के लिए आपके पास System होना चाहिए। अगर System नहीं है तो आप मोबाइल में भी इसको Use कर सकते हैं। साथ ही इसके बेहतर Experience पाने के लिए आप Chrome browser को फोन में ज़रूर रखें। फिर तो आप आराम से इसका बेहतर उपयोग कर पाएंगे।\nअभी आप सब ये तो जान चुके हैं कि ये होता क्या है, चलिए अब जानते हैं कि इसको इस्तेमाल करने के क्या फायदे हैं –\n◆ Free to use – इसको आप Online इस्तेमाल कर सकते हैं। अब आप सब सोच रहे होंगे कि Online इस्तेमाल करने के लिए आपको कुछ Charge देना होता होगा, मगर दोस्तों ऐसा नहीं है। आप बिना किसी Charge के इसको फ्री में इस्तेमाल कर सकते हैं। बस इसके लिए आपको अच्छा Internet और Browser चाहिए होता है।\n◆ Auto save – इसमें आप अगर कोई भी Document create कर रहे हैं तो आपको उसको बार बार Save नहीं करना होता है। आपका Document आपकी Google drive पर अपने आप Save होता जाता है। बस इसके लिए आपको एक Google account की Need होती है।\n◆ Cloud based word editor – आप जो भी काम इस पर करते हैं, वो सब Work आपका Cloud पर Saved रहता है। यही कारण है कि आप किसी भी कोने में रहकर भी अपनी Files को Access कर सकते हैं।\n◆ Easy collaboration – इसमें आप बहुत आसानी से किसी भी Document को Share कर सकते हैं अपने Team members के साथ। उसके बाद आप इसमें Real time collaboration भी कर सकते हैं।\nइसके फायदे के बारे में तो आप सभी जान ही चुके हैं। चलिए अब एक नज़र इसके नुकसान पर भी डाल लेते हैं। इससे आपको निम्न दिक्कत हो सकती है-\n◆ इसमें जो भी काम होते हैं, वो सब Online होते हैं। अगर कभी गलती से भी इसमें Internet नहीं Connect हो पाता है तो आप इसको तुरंत नहीं Open कर सकते हैं। इसमें हमेशा इसीलिए Downloading की झंझट रहती है।\n◆ आप अगर पूरी तरह से इस पर Depend रहते हैं तो आप गलती कर रहे हैं। आप पूर्णतः इस पर निर्भर नहीं रह सकते हैं। इसमें अभी भी काफी कमियां हैं जिसकी वजह से आपको दिक्कत हो सकती है।\nइसको इस्तेमाल करने के लिए आपको Internet connectivity चाहिए होगी। सबसे पहले आप Internet को Connect करिए और उसके बाद किसी भी Browser को Open करिए। जैसे ही Browser open होता है उसके बाद आपको docs.google.com Website पर जाना होगा। यहां जाने के बाद आपको Log in करना है। Log in करने के लिए आपको Google account की ज़रूरत पड़ेगी। इसमें आप अपने Google account से Log in करिए। इसके बाद आप आराम से Google docs का इस्तेमाल कर पाएंगे।\nयहां पर किसी भी Document file को Create करने के लिए आपको सबसे पहले Blank document पर Click करना है। इसके बाद आप जैसे चाहें उसको Create कर सकते हैं। अपना मनपसंद Font इस्तेमाल करिए, आप चाहें तो Templates change करें। इसके सारे बेहतरीन Features का इस्तेमाल करके आप अपने Doc को बेहतर बना सकते हैं।\nअब अपनी File को बेहतर बनाने के लिए आपको कुछ तो Extra efforts डालने ही होंगे। किसी भी Document में Margin बहुत ज्यादा जरूरी होता है। इसके लिए आपको Page margin को Set up करना होता है। इसके लिए आपको बस Menu bar में जाना है।\nMenu bar में जाने के बाद आपको ‘File’ पर Click करना है। इसके बाद आपके सामने Page set up का Option आएगा। आपको इसी को Select करना है। इसके बाद Margin text field में आप अपनी Need के हिसाब से Value add करें और फिर आप Set as default पर Click करें।\nअगर कभी आपको ऐसी जगह पर इसका इस्तेमाल करना पड़े जहां पर Internet connectivity बहुत ही Poor है तो वहां पर आपको इसको Offline इस्तेमाल करना होगा। इसके लिए आपको निम्न Steps को Follow करना है।\n◆ इसके लिए आपको सबसे पहले Google docs को Open करना है और उसके Click menu में जाना है तथा Click करना है।\nदोस्तों तो ये थी Google docs से जुड़ी सारी जानकारी। अब तो आप सब समझ ही गए होंगे कि ये क्या होता है और कैसे आप इसका इस्तेमाल कर सकते हैं। दोस्तों ये काफी Secure है और तो और Group या फिर Team work के लिए ये बहुत ज्यादा बेहतरीन है।\nआज Online के इस ज़माने में लोग अभी भी Social distancing का पालन कर रहे हैं। ऐसे में अगर कोई Team work है तो आप बिना सोचे उसे Google docs पर Create कर सकते हैं फिर Team mates के साथ Share करके आराम से सब एक साथ उस Document को Access कर सकते हैं और उसको Edit भी कर सकते हैं। इसके अलावा भी इसके बहुत सारे बेहतरीन Features हैं। इसीलिए आप बिना देर किए इसको इस्तेमाल करिए और इसको बेहतर ढंग से जानिए।\nGoogle Google docs Google docs क्या है?


West Indian All Rounder Dwayne Bravo Says That No Franchise Better Than Chennai Super Kings | टी20 फॉर्मेट में दुनिया की सबसे बेहतर फ्रेंचाइजी चेन्नई सुपर किंग्स: ब्रावो - Firstpost Hindi\nटी20 फॉर्मेट में दुनिया की सबसे बेहतर फ्रेंचाइजी चेन्नई सुपर किंग्स: ब्रावो\nचेन्नई सुपर किंग्स ने वेस्टइंडीज क्रिकेटर ड्वेन ब्रावों को आरटीम कार्ड का इस्तेमाल करके6करोड़ 40 लाख रुपए में अपने साथ जोड़ा था\nUpdated On: Jan 31, 2018 10:34 AM IST\nआईपीएल 11 के लिए हुई खिलाड़ियों की नीलामी में चेन्नई सुपर किंग्स ने वेस्टइंडीज क्रिकेटर ड्वेन ब्रावों को आरटीम कार्ड का इस्तेमाल करके6करोड़ 40 लाख रुपए में अपने साथ जोड़ा था. दुनिया की कई फ्रेंचाइजियों के लिए क्रिकेट खेलने वाले ब्रावो का मानना है कि टी20 क्रिकेट में चेन्नई सुपर किंग्स (सीएसके) सर्वश्रेष्ठ फ्रेंचाइची है. उन्होंने कहा कि इस प्रारुप में सीएसके से बेहतर कोई भी टीम नहीं.\nहरफनमौला ब्रावो को आखिरी ओवरों में तेज बल्लेबाजी और खतरनाक गेंदबाजी के लिये जाना जाता हैं. वह त्रिनबागो नाइट राइडर्स (वेस्टइंडीज), एसेक्स (इंग्लैंड), लाहौर कलंदर्स (पाकिस्तान), मेलबर्न रेनिगेड्स (ऑस्ट्रेलिया) जैसे फेंचाइजी टीमों के लिए भी खेलते हैं.\nब्रावो ने कहना है कि उन्होंने जितने भी फ्रेंचाइजी टीमों के लिए क्रिकेट खेला है निजी तौर पर चेन्नई सुपर किंग्स को (सीएसके) सर्वश्रेष्ठ है. उन्होंने कहा कि वे कप्तान महेन्द्र सिंह धोनी, सुरेश रैना और रविन्द्र जडेजा के साथ टीम से जुड़े नए खिलाड़ियों से मिलने को उत्सुक है, जो अब सीएसके परिवार का सदस्य होंगे. साथ ही वह हरभजन सिंह, अंबाती नायडू ( वह मुंबई इंडियंस के लिये इन दोनों के साथ खेल चुके हैं) को पीली जर्सी में देखने के लिए बेसब्री से इंतजार कर रहे हैं.\nब्रावो ने कहा कि वह सीएसके के साथ बने रहने पर खुश, धन्य और सम्मानित महसूस कर रहे हैं. ब्रावो ने 2011 से 2015 तक चेन्नई की ओर से खेलते हुए 706 रन बनाने के साथ 79 विकेट भी चटकाये. उन्होंने 2013 और 2015 में सबसे अधिक विकेट लेने का खिताब पर्पल कैप भी अपने नाम किया.\nTags: chennai super kingscskDwayne Bravoipl franchiseipl teamipl2018आईपीएल 11आईपीएल 2018चेन्नई सुपर किंग्सड्वेन ब्रावों


'भारत' फिल्म में सुनील ग्रोवर और नोरा फतेही के बीच दिखाया जाएगा कॉमिक रोमांस | Laughing Colours Hindi\n‘भारत’ फिल्म में सुनील ग्रोवर और नोरा फतेही के बीच दिखाया जाएगा कॉमिक रोमांस\nबॉलीवुड एक्टर सलमान खान इन दिनों अपनी आने वाली फिल्म ‘भारत’ की शूटिंग में व्यस्त हैं. इस फिल्म में सलमान के अलावा कटरीना कैफ, दिशा पाटनी, सुनील ग्रोवर, तब्बू, नोरा फतेही जैसे स्टार्स भी लीड रोल में नजर आने वाले हैं. फिलहाल फिल्म की शूटिंग माल्टा में चल रही है. इस फिल्म के सेट से सलमान खान और कटरीना कैफ अपने सोशल मीडिया अकाउंट से शेयर कर चुके हैं.\nहाल ही में फिल्म को लेकर यह खबर आ रही है कि फिल्म में नोरा फतेही और सुनील ग्रोवर के बीच एक कॉमिक सा रोमांटिक ट्रैक दिखाया जाएगा. रिपोर्ट्स की मानें तो, ‘मेकर्स ने नोरा और सुनील ग्रोवर के बीच रोमांटिक ट्रैक जोड़ा है. दोनों माल्टा में शूटिंग कर रहे हैं. ये रोमांस कॉमिक फ्लेवर में दिखाया जाएगा. नोरा एक लैटिनो करेक्टर निभाएंगी.’\nबताते चलें कि नोरा फतेही इन दिनों ‘सत्यमेव जयते’ के सॉंग ‘दिलबर’ को लेकर चर्चा में हैं. इस गाने के लिए नोरा को काफी पसंद किया जा रहा है. इस गाने के बाद नोरा को ‘भारत’ फिल्म के लिए कास्ट किया. यही नहीं नोरा श्रद्धा कपूर और राजकुमार राव स्टारर फिल्म ‘स्त्री’ के गाने ‘कमरिया’ में भी नजर आ रही हैं. इस गाने को भी दर्शकों द्वारा काफी पसंद किया जा रहा है.\nGet ready to shake what ya mama gave you with my new song #kamariya releasing TODAY at 12pm ! 🔥❤💃🏾😍 Check me out in my new rural village rustic look 😉🙈 #gaonkiladki Love the messy hair and tan 😍 @sanahkewal —————————————— @tseries.official @maddockfilms #norafatehi #new #bollywood #music #song #stree #movie #kamariya #dance #savage #newlook #rustic #village #indian #indianfashion #bollywooddance #mood #india #morocco #toronto\n‘भारत’ में काम करने को लेकर नोरा ने कहा था, “भारत’ फिल्म जैसी बड़ी परियोजना का हिस्सा होना मेरे करियर के लिए बेहद रोमांचक पल है. मैं सलमान और अली अब्बास जफर के साथ काम कर खुद को भाग्यशाली महसूस कर रही हूं. आशा है कि मुझे भविष्य में ऐसी और भी फिल्में मिलेंगी.’\nबात करें ‘भारत’ फिल्म की तो यह फिल्म साल 2014 की दक्षिण कोरियाई फिल्म ‘ओड टू माई फादर’ का ऑफिशियल हिंदी रीमेक है. यह फिल्म अगले साल 2019 में ईद के मौके पर रिलीज़ होगी. इस फिल्म को अली अब्बास जफर डायरेक्ट कर रहे हैं.


CTET Admit Card 2019: central teacher eligibility test cetet 2019 exam admit card release soon candidate download at ctet.nic.in केंद्रीय शिक्षक पात्रता परीक्षा सीटीईटी 2019 एडमिट कार्ड जल्द होगा जारी, ctet.nic.in पर करें चेक\nCTET Admit Card 2019: केंद्रीय…\nCTET Admit Card 2019: केंद्रीय माध्यमिक शिक्षा बोर्ड (CBSE) जल्द ही केंद्रीय पात्रता शिक्षक परीक्षा सीटीईटी (CTET) 2019 का ए़डमिट कार्ड जल्द जारी कर सकता है. एडमिट कार्ड जारी होने के बाद उम्मीदवार केंद्रीय शिक्षक पात्रता परीक्षा (CTET) की आधिकारिक वेबसाइट ctet.nic.in पर जाकर उसे डाउनलोड कर सकेंगे. सीटीईटी 2019 परीक्षा के लिए एडमिट कार्ड नवंबर के तीसरे हफ्ते में जारी किया जा सकता है. केंद्रीय माध्यमिक शिक्षा बोर्ड (CBSE) की तरफ से केंद्रीय शिक्षक पात्रता परीक्षा सीटीईटी 2019 का आयोजन 8 दिसंबर 2019 को देशभर के विभिन्न परीक्षा केंद्रों पर किया जाएगा.\nकेंद्रीय माध्यमिक शिक्षा बोर्ड (CBSE) जल्द ही केंद्रीय पात्रता शिक्षक परीक्षा सीटीईटी (CTET) 2019 का ए़डमिट कार्ड जारी कर सकता है\nनई दिल्ली. CTET Admit Card 2019: केंद्रीय शिक्षक पात्रता परीक्षा 2019 सीटीईटी एडमिट कार्ड जारी होने का इंतजार कर रहे उम्मीदवारों के लिए खुशखबरी है. दरअसल केंद्रीय माध्यमिक शिक्षा बोर्ड (CBSE) जल्द ही केंद्रीय पात्रता शिक्षक परीक्षा सीटीईटी (CTET) 2019 का ए़डमिट कार्ड जारी कर सकता है. एडमिट कार्ड जारी होने के बाद उम्मीदवार केंद्रीय शिक्षक पात्रता परीक्षा (CTET) की आधिकारिक वेबसाइट ctet.nic.in पर जाकर उसे डाउनलोड कर सकेंगे. केंद्रीय शिक्षक पात्रता परीक्षा सीटीईटी 2019 के संबंध में अधिक जानकारी हासिल करने के लिए उम्मीदवार आधिकारिक वेबसाइट पर मौजूद नोटिफिकेशन को डाउनलोड कर सकते हैं. नोटिफिकेशन में परीक्षा के संबंध में विस्तृत जानकारी दी हुई है.\nबता दें कि केंद्रीय माध्यमिक शिक्षा बोर्ड (CBSE) की तरफ से केंद्रीय शिक्षक पात्रता परीक्षा सीटीईटी 2019 का आयोजन 8 दिसंबर 2019 को देशभर के विभिन्न परीक्षा केंद्रों पर किया जाएगा. सीबीएसई की ओर से जारी नोटिफिकेशन के मुताबिक सीटीईटी 2019 परीक्षा के लिए एडमिट कार्ड नवंबर के तीसरे हफ्ते में जारी किया जा सकता है. वहीं सीटीईटी 2019 का रिजल्ट परीक्षा के6हफ्तों के बाद जारी किया जाएगा. उम्मीदवारों को सलाह है कि सीटीईटी 2019 परीक्षा के संबंध में ताजा जानकारी हासिल करने के लिए आधिकारिक वेबसाइट पर नजर बनाए रखें.\nमालूम हो कि बीते वर्ष सीटीईटी परीक्षा के लिए 29 लाख उम्मीदवारों ने आवेदन किया था. इस बार आवेदन करने वालों की संख्या 24 लाख से अधिक है. पिछले कुछ वर्षों में केंद्रीय शिक्षक पात्रता परीक्षा के लिए आवेदन करने वाले उम्मीदवारों की संख्या में बंपर इजाफा हुआ है. केंद्रीय शिक्षक पात्रता परीक्षा सीटीईटी सीबीएसई द्वारा राष्ट्रीय स्तर पर आयोजित कराया जाने वाल सबसे बड़ा एग्जाम है.\nकेंद्रीय शिक्षक पात्रता परीक्षा सीटीईटी 2019 का एडमिट कार्ड डाउनलोड करने के लिए आधिकारिक वेबसाइट ctet.nic.in पर जाएं.\nवेबसाइट के होमपेज पर दिख रहे CTET Admit Card 2019 के लिंक पर क्लिक करें.\nCTET Admit Card 2019 लिंक पर क्लिक करते ही नया पेज ओपन होगा.\nBihar Health Department Recruitment 2019: बिहार स्वास्थ्य विभाग रेजिडेंट पदों पर बंपर वैकेंसी, जानें चयन प्रक्रिया


सायरा बानो की तबीयत बिगड़ी, आईसीयू में किया गया एडमिट - Dilip Kumar’s wife Saira Banu hospitalized due to blood pressure, shifted to ICU Ward\nयमनyaman.sharma@lallantop.comसितंबर 01, 2021 03:17 PM\nतीन दिन पहले सायरा बानो को बिगड़ते ब्लड प्रेशर की वजह से हॉस्पिटल में एडमिट किया गया था. फोटो - Wiki/ ट्विटर\nदिवंगत एक्टर दिलीप कुमार की पत्नी और एक्ट्रेस सायरा बानो की तबियत बिगड़ गई है. उन्हें फौरन आईसीयू वॉर्ड में एडमिट किया गया. न्यूज़ एजेंसी ANI ने इस खबर की जानकारी देते हुए ट्वीट किया-\nसायरा बानोको तीन दिन पहले ब्लड प्रेशर की शिकायत हुई. जिसके बाद उन्हें मुंबई के खार एरिया स्थित हिंदुजा हॉस्पिटल में एडमिट करवाया गया. आज उन्हें हॉस्पिटल के आईसीयू वॉर्ड में शिफ्ट कर दिया गया है.\nसायरा 77 साल की हैं. न्यूज़ 18 में छपी एक रिपोर्ट के मुताबिक तीन दिन पहले सायरा बानो की तबीयत अचानक बिगड़ गई. जिसके बाद उन्हें हिंदुजा हॉस्पिटल में एडमिट कराया गया. हालांकि रिपोर्ट के मुताबिक अब उनकी हालत स्टेबल है. लेकिन उनका ब्लड प्रेशर नॉर्मल नहीं हो रहा है. ऑक्सीजन लेवल कम होने की वजह से उन्हें सांस लेने में भी दिक्कत हो रही है. डॉक्टर्स ज़रूरी टेस्ट भी कर रहे हैं. ताकि पता लग सके कि उन्हें किस वजह से परेशानी हो रही है.\nइसी साल 07 जुलाई को सायरा बानो के पति दिलीप साहब का भी निधन हो गया था. वो काफी समय से बीमार चल रहे थे. उन्हें सांस लेने में तकलीफ होने लगी थी. जिसके बाद उन्हें 06 जून को हिंदुजा हॉस्पिटल ले जाया गया. वे ठीक होकर घर लौट आए. लेकिन एक महीने के अंदर ही उनकी हालत दोबारा बिगड़ गई. इसके बाद उन्हें फिर से हॉस्पिटल ले जाया गया था. इस दौरान पूरे समय सायर, दिलीप कुमार के साथ ही रहीं.\nएक फोटोशूट के दौरान सायरा बानो और दिलीप कुमार.\nसायरा बानो को ‘जंगली’, ‘पूरब और पश्चिम’, ‘पड़ोसन’ और ‘हेरा फेरी’ जैसी आइकॉनिक फिल्मों के लिए जाना जाता है. सायरा को आखिरी बार 1988 में आई अशोक कुमार और विनोद खन्ना स्टारर फिल्म ‘फैसला’ में देखा गया था. ये फिल्म बनकर काफी पहले तैयार हो चुकी थी. मगर इसकी रिलीज़ में काफी देरी हो गई. 1966 में सायरा बानो और दिलीप कुमार की शादी हुई थी.\nPrevious Previous post: BJP महासचिव ने असदुद्दीन ओवैसी की AIMIM की तुलना तालिबान से कर डाली!\nNext Next post: मैच से पहले मिली एक चिट्ठी और 13 साल के फैन के लिए गोल्ड ले गए सैम ग्रीवे!


Economic Affairs Secretary Subhash Garg reveals government not want to involve RBI in process of issuance of electoral bonds- दो साल पहले इलेक्टोरल बॉन्ड पर वित्त सचिव और संयुक्त सचिव में हुई थी भिड़ंत, RBI से क्यों साझा की जानकारी? - Jansatta\n30 अगस्त 2017 को गोयल ने आरबीआई से दो सप्ताह के भीतर प्रस्तावित बॉन्ड को लेकर विस्तृत परिचालन के तौर-तरीकों को शामिल करने की बात कही थी। गर्ग ने इस मामले में एक दिन बाद ही 1 सितंबर 2017 के को ही स्पष्टीकरण मांगा था।\nUdit Misra नई दिल्ली | November 28, 2019 9:18 AM\nआर्थिक मामलों के विभाग के पूर्व सचिव सुभाष गर्ग (फाइल फोटो)\nइलेक्टोरल बॉन्ड को लेकर आरबीआई और सरकार के बीच गतिरोध की एक के बाद एक खबरें सामने आ रही हैं। रिजर्व बैंक के पूर्व गवर्नर उर्जित पटेल की तरफ से तत्कालीन वित्त मंत्री को इलेक्टोरल बॉन्ड को लेकर तीन बार चेताने की खबर के बाद अब आर्थिक मामलों के सचिव सुभाष गर्ग से जुड़ा विरोध सामने आया है।\nइंडियन एक्सप्रेस की खबर के अनुसार तत्कालीन आर्थिक मामलों सचिव सुभाष गर्ग ने बताया कि सरकार इलेक्टोरल बॉन्ड के मामले में रिजर्व बैंक ऑफ इंडिया को शामिल नहीं करना चाहता था। सुभाष गर्ग ने 1 सितंबर 2017 को संबंधित फाइल में लिखा था, ‘मुझे विशेष रूप से यह निर्देश था कि जब तक ना कहा जाए इस फाइल को जारी नहीं करना है। ऐसा क्यों किया गया?’\nआरटीआई के तहत मौजूद जानकारी के अनुसार आर्थिक मामलों के विभाग में बजट प्रभाग के तत्कालीन संयुक्त सचिव प्रशांत गोयल ने आरबीआई के डिप्टी गवर्नर बीपी कानूनगो को एक गोपनीय पत्र लिखा था। इस पत्र में इलेक्टोरल बॉन्ड को लेकर ऑपरेशनल डिटेल साझा किए गए थे। 30 अगस्त 2017 को गोयल ने आरबीआई से दो सप्ताह के भीतर प्रस्तावित बॉन्ड को लेकर विस्तृत परिचालन के तौर-तरीकों को शामिल करने की बात कही थी।\nगर्ग ने इस मामले में एक दिन बाद ही 1 सितंबर 2017 के को ही स्पष्टीकरण मांगा था। उसी दिन गोयल ने आरबीआई के साथ अपने कम्यूनिकेशन में कहा कि पीएम गरीब कल्याण जमा योजना की अधिसूचना जारी करने के समय में भी इस प्रक्रिया का पालन किया जाना चाहिए। लेकिन7सितंबर को गर्ग ने फाइल में लिखा था, ‘यदि जरूरत पड़े तो हम फोन पर भी आरबीआई से सलाह लेकर मसौदा तैयार कर सकते हैं। खैर, प्लीज इस मसौदा अधिसूचना को तैयार करें और मुझे दिखाएं।’\nइस संबंध में जब गर्ग से संपर्क किया गया तो उन्होंने फाइल में अपनी नोटिंग से इनकार नहीं किया। देश से बाहर होने के कारण उन्होंने इंडियन एक्सप्रेस से कहा कि इस मामले में कई गंभीर विषय शामिल थे। इस पूरे परिदृश्य को समझना महत्वपूर्ण है। मैं दो-तीन में लौटूंगा तो इस बारे में विस्तार से चर्चा की जा सकती है।\nगोयल के डिप्टी गवर्नर कानूनगो को पत्र लिखे जाने के बाद ही सरकार और आरबीआई के बीच असहमति की बात सामने आई थी। इसके बाद ही आरबीआई के तत्कालीन गवर्नर उर्जित पटेल ने तत्कालीन वित्त मंत्री अरुण जेटली को इलेक्टोरल बॉन्ड पर अपनी आपत्तियां जाहिर करते हुए कई बार पत्र लिखे थे। उर्जित ने कहा था कि इलेक्टोरल बॉन्ड से भ्रष्टाचार बढ़ेगा और नोटबंदी का मकसद भी सफल नहीं होगा।\n1 AIRTEL ने BSNL को दी कॉल डिस्कनेक्ट करने की धमकी? टेलिकॉम विभाग के पास पहुंची शिकायत\n2 1000 करोड़ का GST घोटाले का भांडा फूटा, ऐसे लगाते थे चूना और इस तरह पकड़े गए\n3 7th Pay Commission: यहां 11 हजार कर्मचारियों के लिए खुशखबरी! जल्द बढ़कर मिलेगी सैलरी; कॉन्ट्रैक्ट वाले 12 हजार कर्मी को भी होगा फायदा


युवा सकारात्मक सोच के साथ आगे बढ़ें तो निश्चित मिलेगी मंजिल – Live Khagaria\nलाइव खगड़िया : नेहरू युवा केन्द्र द्वारा सन्हौली के सीताराम मेमोरियल हाई स्कूल आयोजित तीन दिवसीय आवासीय युवा नेतृत्व एवं सामुदायिक विकास प्रशिक्षण कार्यक्रम का बुधवार को समापन हुआ. वहीं जिला युवा सम्मेलन सह खेल सामग्री वितरण कार्यक्रम का उद्घाटन भाजपा के पूर्व जिलाध्यक्ष अर्जुन कुमार शर्मा, जिला युवा समन्वयक सागर माहेश्वरी, मत्स्य विभाग के राका भारती, लेखापाल बौए लाल यादव, विद्यालय की प्रधानाध्यापिका सुकांति कुमारी, बाल विवाह उन्मूलन पदाधिकारी रमेश चंद्र सिन्हा, युथ क्लब के संरक्षक रंजीत कांत वर्मा, भारत स्काउट एण्ड गाईड के जिला संगठन आयुक्त इंद्रदेव कुमार, राष्ट्रीय युवा स्वयंसेवक सह प्रशिक्षक रजनीश कुमार, प्रकाश कुमार के द्वारा संयुक्त रूप से स्वामी विवेकानंद जी के तैलचित्र पर माल्यार्पण एवं दीप प्रज्वलित कर किया गया.\nमौके पर संबोधित करते हुए अर्जुन कुमार शर्मा ने कहा कि युवाओं को आगे बढ़ाने के लिए भारत सरकार ने खेलों इंडिया कार्यक्रम की शुरुआत की है. जिसका लाभ लेकर युवा खेल के क्षेत्र में आगे बढ़कर समाज को समृद्ध कर सकते हैं. वहीं जिला युवा समन्वयक सागर माहेश्वरी ने कहा कि युवा नेतृत्व क्षमता के बल पर समाज की दिशा व दशा बदलकर खेल, योगा, सांस्कृतिक क्षेत्रों में परचम लहरा सकते हैं. जबकि बौए लाल यादव ने कहा युवा के ही कंधे पर देश का भार है और अगर वे सकारात्मक सोच के साथ आगे बढ़ेंगे तो निश्चित रूप से मंजिल को प्राप्त करेंगे. इस अवसर पर राक भारती ने संबोधित करते हुए कहा कि युवाओं के लिए खेल की दिशा में नेहरू युवा केंद्र सकारात्मक प्रयास कर रहा है. वहीं रजनीश कुमार ने कहा युवा क्लब सक्रिय रूप से खेल की गतिविधियों को जमीनी स्तर पर आगे बढ़ाये, तभी भारत सरकार की दूरदर्शी सोच युवाओं के उत्थान के लिए सार्थक सिद्ध हो पायेगा.\nकार्यक्रम में जिले के सातों प्रखंड से चयनित युवा एवं युवति क्लब के अध्यक्ष व सचिव को फुटबॉल,बालीबॉल, बैडमिन्टन जैसे खेल सामग्री अतिथियों के द्वारा भेंट किय गया. साथ ही युवा आवासीय नेतृत्व एवं सामुदायिक विकास प्रशिक्षण कार्यक्रम में भाग लेने वाले प्रशिक्षणाथियों को प्रमाण-पत्र व बैग देकर सम्मानित किया गया. मौके पर मुख्यालय राष्ट्रीय युवा स्वयंसेवक पुजा कुमारी, अंजू कुमारी भी मौजूद थीं.


podcast : बिहार पंचायत चुनाव में2उम्मीदवारों को बराबर वोट मिले तो फैसला लॉटरी से| podcast : If2candidates get equal votes in Bihar Panchayat elections, then decision will be taken by lottery – dnyan pravah\npodcast : बिहार पंचायत चुनाव में2उम्मीदवारों को बराबर वोट मिले तो फैसला लॉटरी से| podcast : If2candidates get equal votes in Bihar Panchayat elections, then decision will be taken by lottery\nनई दिल्ली. आप सुनना शुरू कर चुके हैं न्यूज18 हिंदी का पॉडकास्ट. स्वीकार करें मेरा नमस्कार. दोस्तो, कोरोना संक्रमण अब बेहद कमजोर पड़ चुका है और इसकी तीसरी लहर को लेकर आईआईटी कानपुर की स्टडी कह रही है कि उसके आने की आशंका बेहद कम है. आज दिल्ली में प्रधानमंत्री के साथ बिहार के 11 राजनीतिक पार्टियों के एक प्रतिनिधिमंडल की बैठक है. मुद्दा होगा जातीय जनगणना. बिहार में पंचायत चुनाव के नतीजे जरूरत पड़ने पर लॉटरी ड्रॉ के जरिए निकाले जाएंगे. उत्तर प्रदेश के पूर्व मुख्यमंत्री और राजस्थान व हिमाचल प्रदेश के पूर्व राजपाल का बुलंदशहर में अंतिम संस्कार होगा. इन खबरों के अलावा आज के पॉडकास्ट में मौसम की भी खबर होगी और अफगानिस्तान सहित जम्मू-कश्मीर और मध्य प्रदेश की खबरें होंगी. फिलहाल आज की पहली खबर.\nपिछले करीब डेढ़ साल से कोरोना महामारी का दंश झेल रहे देशवासियों के लिए राहत भरी खबर है. कानपुर आईआईटी के वरिष्ठ वैज्ञानिक पद्मश्री प्रो मणींद्र अग्रवाल का दावा है कि कोरोना संक्रमण की तीसरी लहर की आशंका अब न के बराबर है. उन्होंने इसकी मुख्य वजह बड़ी संख्या में वैक्सीनेशन होना बताया है. प्रो अग्रवाल ने गणितीय सूत्र मॉडल के आधार पर यह दावा किया है. उनके मुताबिक संक्रमण की रफ्तार अब लगातार कम होगी. साथ ही साथ उनका यह भी दावा है कि अक्टूबर तक यूपी, बिहार, दिल्ली और मध्य प्रदेश जैसे राज्य संक्रमण से लगभग मुक्त हो जाएंगे. प्रोफेसर अग्रवाल ने अपनी स्टडी में दावा किया है कि अक्टूबर तक देश में कोरोना के एक्टिव केस 15 हजार के करीब रहेंगे. इसकी वजह तमिलनाडु, तेलंगाना, केरल, कर्नाटक, असम, अरुणाचल समेत पूर्वोत्तर के राज्यों में संक्रमण की मौजूदगी रहेगी. उन्होंने अपने रिपोर्ट में बताया है कि अक्टूबर तक तक उत्तर प्रदेश, बिहार, दिल्ली, मध्य प्रदेश में कोरोना के एक्टिव केस इकाई अंक तक पहुंच जाएंगे.\nबिहार में जातीय जनगणना पर प्रधानमंत्री नरेंद्र मोदी से बातचीत करने के लिए मुख्यमंत्री नीतीश कुमार दिल्ली पहुंच गए हैं. इस बैठक में मुख्यमंत्री नीतीश कुमार बिहार के 11 सदस्यीय प्रतिनिधिमंडल का नेतृत्व करेंगे. प्रतिनिधिमंडल में नेता प्रतिपक्ष तेजस्वी यादव के साथ-साथ राजनीतिक दलों के एक-एक प्रतिनिधि शामिल हैं. दिल्ली पहुंचे मुख्यमंत्री नीतीश कुमार ने रविवार को कहा कि “हम जाति आधारित जनगणना की अपनी मांग के साथ सोमवार सुबह 11 बजे पीएम नरेंद्र मोदी से मुलाकात करेंगे,” दरअसल प्रधानमंत्री नरेन्द्र मोदी ने जाति आधारित जनगणना को लेकर बिहार के राजनीतिक दलों के नेताओं को मिलने का समय दिया है.\nउत्‍तर प्रदेश के पूर्व मुख्यमंत्री एवं राजस्थान और हिमाचल के पूर्व राज्यपाल कल्याण सिंह का अंतिम संस्कार सोमवार को बुलंदशहर के नरौरा स्थित बांसी घाट पर किया जाएगा. इस दौरान यूपी के मुख्यमंत्री योगी आदित्यनाथ, केंद्रीय रक्षा मंत्री राजनाथ सिंह, उत्तराखंड के मुख्यमंत्री पुष्कर सिंह धामी समेत केंद्र और प्रदेश सरकार के अनेक मंत्रियों, सांसदों, विधायकों के पहुंचने की संभावना है. नरोरा थाना क्षेत्र में हेलिकॉप्टर से आने वाले VVIP के लिए चार हेलिपैड भी बनाए गए हैं. कल्याण सिंह के देहावसान की खबर मिलने के बाद से ही प्रशासन के कई आलाधिकारी नरौरा में सुरक्षा के साथ-साथ अन्‍य व्यवस्थाएं करने में जुटे हैं.\nबिहार में होने वाले त्रिस्तरीय पंचायत चुनाव में मतदान प्रक्रिया संपन्न होने के बाद अगर एक पद के लिए2उम्मीदवारों को बराबर वोट मिल जाए, तो उनकी किस्मत का फैसला लॉटरी के माध्यम से किया जाएगा. आयोग के सूत्रों की मानें तो प्रत्याशियों को बराबर वोट मिलने पर लॉटरी एक ऐसा माध्यम होगा, जिससे विजेता घोषित करने का अंतिम विकल्प चुना जाएगा. लॉटरी होने के बाद निर्वाचित पदाधिकारी ही चुनाव परिणाम की घोषणा करेंगे. इसके बाद जिला निर्वाचन पदाधिकारी चुनाव में जीते प्रत्याशियों की सूची जिला गजट में प्रकाशित करने का आदेश देंगे. इसके साथ ही इसकी एक-एक कॉपी राज निर्वाचन आयोग और पंचायती राज निदेशक को मुहैया कराया जाएगा.\nफगानिस्तान में काबुल एयरपोर्ट और पंजशीर घाटी को छोड़कर सभी जगह तालिबान का कब्जा है. अब तालिबान पंजशीर पर बड़े हमले की फिराक में है. तालिबान के लड़ाके भारी हथियारों के साथ पंजशीर पर हमला करने पहुंच गए हैं. तालिबान ने चेतावनी दी है कि अगर शांतिपूर्ण तरीके से अहमद मसूद की सेनाएं सरेंडर नहीं करेंगी, तो उन पर हमला किया जाएगा. हालांकि, अहमद मसूद ने सरेंडर से साफ इनकार कर दिया है और जंग की चुनौती दी है. इस बीच टोलो न्यूज़ ने सूत्रों के हवाले से दावा किया है कि पंजशीर के लड़ाकों ने तालिबान पर रास्ते में घात लगाकर हमला किया. इस हमले में तालिबान के 300 लड़ाकों को मार दिया गया है. आपको बता दें कि तालिबान ने अफगानिस्तान के 33 प्रांतों पर कब्जा कर लिया है. सिर्फ पंजशीर प्रांत ही ऐसा है, जहां तालिबान की सत्ता नहीं है.\nदेश के कई हिस्‍सों में मॉनसून के कारण अधिक बारिश हुई है. लेकिन अब IMD यानी भारत मौसम विज्ञान विभाग ने कहा है कि मॉनसून अब फिर से आंशिक रूप से ब्रेक फेज पर जा रहा है. इसका मतलब हुआ कि अब उत्‍तर पूर्वी और मध्‍य भारत में कम से कम एक हफ्ते तक कम बारिश होगी. इससे पहले 29 जून से 11 जुलाई तक मॉनसून की बारिश में ‘ब्रेक’ लगा था और अगस्त के पहले दो हफ्तों में बहुत कमजोर मॉनसून देखा गया था. आईएमडी ने कहा है कि मॉनसून 19 अगस्त को उत्तर पश्चिम भारत में फिर से सक्रिय हुआ था, लेकिन 24 अगस्त से इसके फिर से कमजोर होने की संभावना है. मौसम विभाग के वरिष्‍ठ वैज्ञानिक आरके जेनामणि का कहना है, ‘उत्तर पश्चिम भारत में सोमवार से काफी कम बारिश होने की उम्मीद है. हम कम से कम5दिनों के लिए फिर से कमजोर मॉनसून की स्थिति की उम्मीद कर रहे हैं. पश्चिमी तट या उत्तर पश्चिम भारत में कोई बड़ी बारिश की उम्मीद नहीं है, लेकिन पूर्वी राज्यों विशेष रूप से पूर्वोत्तर में बारिश होगी.\nजम्मू कश्मीर में हुर्रियत कॉन्फ्रेंस के दोनों गुटों पर केंद्र सरकार जल्द ही बड़ा एक्शन ले सकती है. हुर्रियत कॉन्फ्रेंस के दोनों गुटों पर UAPA के तहत प्रतिबंध लगाया जा सकता है. जम्मू कश्मीर के अधिकारियों ने कहा कि दो दशकों से अलगाववादी आंदोलन की अगुवाई कर रहे अलगाववादी संगठन हुर्रियत कॉन्फ्रेंस के दोनों धड़ों पर गैरकानूनी गतिविधियां (रोकथाम) अधिनियम (UAPA) के तहत प्रतिबंध लगाया जा सकता है. अधिकारियों ने कहा कि गैरकानूनी गतिविधियां (रोकथाम) अधिनियम की धारा3(1) के तहत प्रतिबंधित होने की धारा लगाई जा सकती है. यदि कोई यूनियन एक गैर-कानूनी यूनियन बनता है तो केंद्र सरकार इस धारा के तहत आधिकारिक राजपत्र में नोटिफिकेशन जारी कर ऐसे यूनियन को गैर-कानूनी घोषित कर सकती है. उन्होंने कहा कि यह प्रस्ताव केंद्र की आतंकवाद के खिलाफ जीरो टॉलरेंस की नीति के तहत रखा गया था.\nमध्य प्रदेश के उज्जैन शहर की गीता कॉलोनी में मुहर्रम के मौके पर पाकिस्तान के समर्थन में नारे लगे थे. इस आरोप में गिरफ्तार किए गए 10 लोगों में से4के खिलाफ रविवार को राष्ट्रीय सुरक्षा कानून के तहत कार्रवाई की गई है. कुछ दक्षिणपंथी संगठनों और भगवाधारी धर्मगुरुओं ने नारे लगाने वालों के खिलाफ कड़ी कार्रवाई की मांग की थी. उज्जैन पुलिस को अभी6लोगों की तलाश है. उज्जैन के पुलिस अधीक्षक सत्येंद्र शुक्ला ने इस बात की पुष्टि की है कि जिन्होंने कथित रूप से पाकिस्तान के समर्थन में नारे लगाए, उनमें से4पर रासुका के तहत कार्रवाई की गई है. हालांकि उन्होंने इन चार आरोपियों के नाम बताने से इनकार कर दिया. पुलिस सूत्रों ने कहा कि उज्जैन के जिलाधिकारी ने पुलिस की सिफारिश पर चार आरोपियों पर रासुका की धारा लगाई है.\n← अमिताभ बच्चन ने अपनी दमदार आवाज में रिलीज किया ‘चेहरे’ का लाइटल ट्रैक, फिल्म थिएटर में होगी रिलीज\nजानें हेल्दी लाइफ के लिए क्यों जरूरी है शाकाहारी फूड →\nCJI की फटकार के बाद CBI की कार्रवाई, हाईकोर्ट के जजों के खिलाफ अपमानजनक टिप्पणी के आरोप में5गिरफ्तार


Amitabh Bachchan trolls ICC for Boundary rule responsible for England win the ICC world cup 2019 tweet goes viral\nAmitabh Bachchan ने ICC से पूछा, 2000 के एक नोट वाला या 500 के4नोट वाला, कौन ज़्यादा अमीर?\nPublish Date:Tue, 16 Jul 2019 05:58 PM (IST)Author: Manoj Kumar\nनई दिल्ली, जेएनएन। Amitabh Bachchan trolls ICC tweet viral: क्रिकेट वर्ल्ड कप मैच (World Cup 2019) के फाइनल में इंग्लैंड (England) के हाथों न्यूज़ीलैंड (New Zealand) की हार को क्रिकेट प्रेमी अभी तक पचा नहीं पाये हैं। ख़ासकर इंटरनेशनल क्रिकेट काउंसिल (ICC) के जिस नियम के तहत इंग्लैंड की टीम को विजेता घोषित किया गया, उसको लेकर सोशल मीडिया में काफ़ी शोरशराबा हो रहा है और आईसीसी का लगातार मज़ाक उड़ाया जा रहा है।\nबॉलीवुड के वेटरन एक्टर अमिताभ बच्चन ख़ुद क्रिकेट के बहुत बड़े दीवाने हैं और वो भी इंग्लैंड की जीत और न्यूज़ीलैंड की हार से शॉक्ड हैं। अमिताभ बच्चन ने ताज़ा ट्वीट्स में आईसीसी के बाउंड्री रूल का मज़ाक उड़ाया है, जिसकी वजह से इंग्लैंड वर्ल्ड कप अपने घर लेकर गया।\nअमिताभ बच्चन ने ट्वीट में लिखा है- ''आपके पास 2000 हज़ार रुपये हैं और मेरे पास भी 2000 रुपये हैं। आपके पास 2000 का नोट है और मेरे पास 500 के चार नोट। कौन ज़्यादा अमीर हुआ? आईसीसी के नियम के हिसाब से जिसके पास 500 के चार नोट हैं, वो ज़्यादा रईस है।''\nअमिताभ का यह ट्वीट वायरल हो गया है। 10 हज़ार से अधिक लोगों ने इसे रीट्वीट किया है और 63 हज़ार से अधिक लोग इसे लाइक कर चुके हैं। इसके बाद अमिताभ ने जाने-जाने एड फ़िल्ममेकर पीयूष पांडेय की एक लाइन को पोस्ट करते हुए लिखा- मेरे दोस्त पीयूष पांडेय ने इसको लेकर एक लाइन लिखी थी जो बाद में एक अख़बार की हेडलाइन बनी- England Basking in deflected glory.\n👏👏👏👏👏👏👏👏👏 https://t.co/KuP79iBMQU" rel="nofollow\nपरेश रावल ने भी इस पर ट्वीट करते हुए लिखा था- एमएस धोनी के ग्लव्स के बजाए आईसीसी को सुपर ओवर नियम बदलना चाहिए।\nफाइनल में क्या हुआ था\nलॉर्ड्स के मैदान में रविवार को हुए वर्ल्ड कप फाइनल में दोनों टीमों के बीच 241 रनों पर टाई हो गया था। आश्चर्यजनक रूप से सुपर ओवर में भी इंग्लैंड और न्यूज़ीलैंड की टीमों के बीच टाई हुआ। ऐसे में बाउंड्रीज़ की संख्या के आधार पर इंग्लैंड को विजेता घोषित किया गया था। पूरे मैच के दौरान इंग्लैंड ने 26 बाउंड्रीज़ लगायी थी, जबकि न्यूज़ीलैंड ने 17 बाउंड्रीज़ जड़ी थीं।


बड़ी ख़बर : निजामुद्दीन से छत्तीसगढ़ आए तबलीगी जमात के सदस्यों पर राज्य शासन की कड़ी नजर 32 क्वारंटाइन और 69 आइसोलेशन में रखे गये | आम जनता की आवाज\nबड़ी ख़बर : निजामुद्दीन से छत्तीसगढ़ आए तबलीगी जमात के सदस्यों पर राज्य शासन की कड़ी नजर 32 क्वारंटाइन और 69 आइसोलेशन में रखे गये\nPosted on March 31, 2020 by CG24×7 EDITOR\tLeaveacomment\nरायपुर। दिल्ली निजामुद्दीन से छत्तीसगढ़ आए तबलीगी जमात के सदस्यों पर राज्य सरकार की कड़ी नज़र है. केंद्र सरकार की ओर से भेजी गई सूची के आधार पर पहचान के बाद 32 सदस्यों को क्वारंटाइन और 69 सदस्यों को आइसोलेशन में रखा गया है. सभी लोग स्वास्थ्य विभाग और पुलिस की कड़ी निगरानी में हैं.\nआपको बता दें कि नई दिल्ली में तबलीगी जमात के मरकज में शामिल सदस्यों में कोरोना वायरस पॉजीटिव केस पाये जाने और कुछ की मृत्यु हो जाने के बाद राज्य सरकार पूरी सतर्कता बरत रही हैं. मरकज में छत्तीसगढ़ के 101 लोग शामिल हुए थे. इन सभी की पहचान कर राज्य सरकार द्वारा चिकित्सा दल से इनका परीक्षण कराया गया हैं. परीक्षण के आधार पर पूरी सतर्कता बरतते हुए इन्हें क्वारंटाइन और आइसोलेशन में रखा गया हैं .\ntagged with कोरोना # निजामुद्दीन


नेटफ्लिक्स लेकर आ रहा है4नई इंडियन फ़िल्में, इस बार अनिल कपूर के साथ एक्टिंग करेंगे अनुराग कश्यप! - DesiMartini\nअपडेट: जनवरी 16, 2020 03:41 IST\nइंडिया में सेक्रेड गेम्स के बाद नेटफ्लिक्स की पॉपुलैरिटी बहुत ज़बरदस्त तरीके बढ़ी है और यहाँ की ऑडियंस में अपना दीवानापन देखते हुए नेटफ्लिक्स वाले भी जनता को और भी ज्यादा इंडियन कंटेंट देने जा रहा है। नेटफ्लिक्स ने अनाउंस किया है कि वो जल्द ही4नई इंडियन फ़िल्में लेकर आ रहा है। इनमें से जहाँ एक फिल्म के डायरेक्टर अनुराग कश्यप हैं, वहीँ एक में वो एक्टिंग करते भी नज़र आएंगे। दूसरी तरफ ‘लस्ट स्टोरीज़’ और ‘घोस्ट स्टोरीज़’ की कामयाबी के बाद करण जौहर एक बार फिर4फिल्मों की एक एंथोलॉजी लेकर आएँगे। सोशल मीडिया पर अनाउन्समेंट करते हुए नेटफ्लिक्स के सोशल मीडिया हैंडल ने लिखा, ‘अभी तो बस जनवरी है लेकिन ये साल अभी से 20/20 लग रहा है। हम4और इंडियन फ़िल्में आपके सामने लाने के लिए काफी एक्साइटेड हैं।’\nये हैं नेटफ्लिक्स की4नई फ़िल्में:\nसैयामी खेर और रोशन मैथ्यू के लीड रोल वाली इस फिल्म के डायरेक्टर अनुराग कश्यप होंगे। अनुराग ने अपने स्टेटमेंट में कहा, ‘नेटफ्लिक्स मेरे लिए एक घर हो गया है और उनके साथ मैं जो भी प्रोजेक्ट करता हूँ, मुझे लगता है कि मैं उसमे अपनी क्रिएटिव बाउंड्री थोड़ा और पुश कर सकता हूँ। मैंने पहले कभी चोक्ड जैसा कुछ नहीं किया है, जैसा कि नेटफ्लिक्स के साथ मैंने अपने पिछले प्रोजेक्ट्स के लिए भी कहा है। और ये एक ऐसी कहानी है जो कई तरह के लोगों को अपील करेगी।’\n2. एके वर्सेज़ एके\nविक्रमादित्य मोटवाने की इस फिल्म में अनिल कपूर और अनुराग कश्यप लीड रोल में होंगे। इस फिल्म की कहानी में, हिट फिल्म की तलाश करता एक डायरेक्टर, एक फिल्म स्टार की बेटी को किडनैप करता दिखेगा।\n3. फ्रीडम डायरेक्टर दिबाकर बैनर्जी की फिल्म में नसीरुद्दीन शाह, मनीषा कोईराला, हुमा कुरैशी, कल्कि केकलां, दिव्या दत्ता, जोया हुसैन शशांक अरोड़ा और नीरज कबी जैसे बेहद सॉलिड एक्टर्स नज़र आएंगे। इस फिल्म की कहानी ‘आर्टिकल 15’ लिखने वाले राइटर गौरव सोलंकी ने लिखी है।\n4. करण जौहर की एंथोलॉजी\nकरण जौहर और उनकी डिजिटल कंटेंट की कम्पनी धर्माटिक्स एंटरटेनमेंट ’लस्ट स्टोरीज़’ और ‘घोस्ट स्टोरीज़’ की तरह4छोटी फिल्मों की एक एंथोलॉजी लेकर आएँगे जिसमें शेफाली शाह, मानव कॉल, नुसरत भरूचा, फातिमा सना शेख और जयदीप अहलावत नज़र आएंगे।\nइस बीच कॉमेडियन वीर दास भी नेटफ्लिक्स पर अपना एक ओरिजिनल स्टैंड-अप एक्ट लेकर आएंगे जिसका नाम ‘वीर दास: फ़ॉर इंडिया’ है। उनका ये स्पेशल 26 जनवरी को लाइव होगा।\nकरण जौहर अनुराग कश्यप विक्रमादित्य मोटवानी अनिल कपूर\nअक्षय और करण ने दो घायल स्टंटमैन की मदद की, एयर एंबुलेंस से पहुंचाया मुंबई\nटीवी शो 'डांस+ 5' पर अनिल कपूर का बड़ा खुलासा


Lisa Haydon First Photoshoot With Son Jack After Delivery - डिलिवरी के बाद बेटे के साथ लीजा हेडन का पहला फोटोशूट, एक्ट्रेस ने दिखाई सिजलिंग अदाएं\nमई 2017 में हुई डिलिवरी के बाद यह लीजा हेडन का पहला फोटोशूट है. लेकिन उनके फिगर को देखकर इस बात पर यकीन कर पाना मुश्किल हो रहा है. पहले ही तरह लीजा इसमें स्लिम, हॉट और बेहद सेक्सी लग रही हैं.\nWritten by: पूजा साहू, Updated:7नवम्बर, 2017 1:15 PM\nबेटे जैक लालवानी के साथ हार्पर बाजार के फोटोशूट में लीजा हेडन.\nहार्पर बाजार की कवर गर्ल बनीं लीजा हेडन\nबेटे जैक के साथ लीजा का पहला फोटोशूट\nफोटोशूट में दिखा लीजा का सिजलिंग और हॉट अंदाज\nबॉलीवुड अभिनेत्री लीजा हेडन फिल्मों से दूर फिलहाल अपने बेटे जैक ललवानी की परवरिश में बिजी हैं. अक्सर लीजा जैक के साथ तस्वीरें इंस्टाग्राम पर शेयर कर, सुर्खियों में आती रहती हैं. हाल ही में वे पति डिनो और बेटे जैक के साथ किसी एक्जॉटिक लोकेशन पर पहली वेडिंग एनिवर्सरी मनाकर लौटी हैं. सोमवार को लीजा ने5महीने के बेटे के साथ अपने पहले फोटोशूट की तस्वीरें साझा की, जिसमें मां-बेटे की जोड़ी बेहद जच रही हैं. किसी भी तस्वीर में जैक का चेहरा नहीं दिख रहा है.\nपढ़ें: पति और5महीने के बेटे के साथ लीजा हेडन ने सेलिब्रेट की 1st Wedding Anniversary\nA post shared by Daniel Bauer Makeup And Hair (@danielbauermakeupandhair) on Nov 6, 2017 at 6:51pm PST\nमई 2017 में हुई डिलिवरी के बाद यह लीजा का पहला फोटोशूट है. लेकिन उनके फिगर को देखकर इस बात पर यकीन कर पाना मुश्किल हो रहा है. पहले ही तरह लीजा इसमें स्लिम, हॉट और बेहद सेक्सी लग रही हैं.\nA post shared by Daniel Bauer Makeup And Hair (@danielbauermakeupandhair) on Nov 6, 2017 at 6:28pm PST\nहार्पर बाजार के साथ हुए लीजा के फोटोशूट का बिहाइंड-द-सीन वीडियो भी सामने आया है, जिसमें लीजा का अंदाज देखते ही बन रहा है.\nA post shared by Harper's Bazaar, India (@bazaarindia) on Nov 6, 2017 at 1:09am PST


“आप जैसा फिजूल आदमी मैंने नहीं देखा।” | जिंदगी बस यही है\n← चोरी और कमिशन का खेल\nकुछ लोग ऐसे भी होते हैं! →\nअप्रैल 26, 2013 · 3:13 अपराह्न\n“आप जैसा फिजूल आदमी मैंने नहीं देखा।”\nकुछएक दिनों पहले मैं अपने एक रिश्तेदार से मिला । सामान्य कुशल-क्षेम की चर्चा के बाद बातचीत के दौरान उन्होंने बताया कि कैसे ऊटपटांग की टेलीफोन कॉलें उन्हें कभी-कभी मिल जाती हैं । अपने हालिया अनुभव का जिक्र करते हुए वे बोले कि अभी दो-चार दिन पूर्व उन्हें एक आदमी से फोन आया जिसने खुद को बीमा कंपनियों से जुड़ा कर्मचारी बताया । उसने कहा, “देखिए, आपके किसी पुराने बीमा के बोनस का भुगतान किया जाना है ।”\nइस तरफ से जवाब गया, “मुझे तो रुके पड़े किसी ऐसे भुगतान का ख्याल नहीं है । फिर भी कोई हो तो भेज दीजिए । इसमें पूछने की क्या बात है ?”\nदूसरी तरफ से सलाह मिली, “बोनस की राशि लाखों में है । उसमें सिक्योरिटी और प्रॉसेसिंग आदि की कुछ फीस लगेगी । आपको इतना (याद नहीं कितना) पैसा जमा करना होगा । कहां और कैसे यह हम आपको बताते हैं ।”\nमेरे मित्र ने बीच में टोकते हुए फोनकर्ता से कहा, “देखिए यह सब तो नहीं चलेगा । आप बोनस से उतना पैसा काटकर शेष भेज दीजिए । बात सीधी-सी है ।”\nइतना कहे जाने पर फोन कट गया । उसके बाद रिश्तेदार के पास से लौटने के दो-तीन दिन बाद कुछ ऐसा ही अनुभव मुझे भी हुआ । मेरे पास भी एक फोन-कॉल आई । फोनकर्ता बीमा संबंधी बोनस की उपलब्धता की बात करने लगा । मुझे मालूम था कि यह सब लोगों को बेवकूफ बनाने की एक कोशिश है । मैंने पूछा, “आप किस संस्था की ओर से बात कर रहे हैं ?”\nउसने कहा, “आई.आर.डी.ए.”\n“आई.आर.डी.ए.? मैंने इस संस्था का नाम कभी नहीं सुना है ।” मैं इस संस्था से वाकई अनभिज्ञ रहा हूं ।\n“नाम नहीं सुना ? अजीब बात है । यह भारत सरकार की एक संस्था हैः बीमा विनियामक और विकास प्राधिकरण (इंश्योरेंस रेगुलेटरी एंड डिवलपमेंट ऑथोरिटी), जो देश की सभी बीमा कंपनियों के कामकाज पर नजर रखती है ।”\nमुझे अंदाजा है कि इस प्रकार के फोन लोगों को पैसे का लालच देकर बेवकूफ बनाने और उनसे खुद ही पैसा ऐंठने के लिए किए जाते हैं । सरकारी तंत्र के कर्मचारियों से यह उम्मीद भला कोई कैसे कर सकता है कि वह आपके वाजिब बकाए को लौटाने की बात खुदबखुद करें । उनसे पैसा पाने के लिए तो कागजी लिखापड़ी के साथ कार्यालयों के दसियों चक्कर हर किसी को लगाने पड़ते हैं । और यहां आपके बकाए के लिए चिंता जताने वाला कोई फोन कर रहा है ! भला कैसे कोई विश्वास कर सकता है ! लिहाजा मुझे उस व्यक्ति की बोनस संबंधी बातों में कोई दिलचस्पी नहीं थी । फिर भी मेरा मन हुआ कि उससे इधर-उधर के सवाल पूछ डालूं । मैंने कहा, “कौन-कौन सी हैं ये बीमा कंपनियां जिनकी आप बात कर रहे हैं, जानना चाहता हूं ।”\n“आपको बोनस से मतलब है या बीमा कंपनियों की लिस्ट से ?” उसने अपनी नाखुशी जाहिर की ।\n“अरे भई, मामला ठीक से समझ लेना चाहिए । इसलिए कुछएक सवाल-जवाब करना जरूरी है ।” मैंने अपनी सफाई पेश की ।\nवह व्यक्ति समझ गया कि उसे कुछ हासिल होना नहीं है । अपना गुस्सा उतारते हुए उसने झल्लाकर कहा, “आप जैसा फिजूल आदमी मैंने नहीं देखा ।”\nमैंने चाहा कि उसके इन शब्दों को मैं स्वयं उसके प्रति दोहराऊं, किंतु तब तक उसने फोन काट दिया । – योगेन्द्र जोशी\nFiled under अनुभव, आपबीती, कहानी, किस्सा, लघुकथा, हिंदी साहित्य, experience, Hindi literature, Short Stories\nTagged as अवांछित फ़ोन काल, चार सौ बीसी, फिजूल आदमी, बीमा का बोनस, बीमा विनियामक और विकास प्राधिकरण, fraudulence, insurance bonus, Insurance Regulatory and Development Authority, unwanted phone call, useless guy\n5 responses to ““आप जैसा फिजूल आदमी मैंने नहीं देखा।””\nअप्रैल 26, 2013 को 4:26 अपराह्न\nआजकल बेवकूफ बनाने का यह खेल खूब चल रहा है,फोन ,इन्टरनेट के जहाँ लाभ हैं ,ऐसे नुकसान भी हैं,अतः बहुत संभल कर इनका प्रयोग करना जरूरी है.\nsanjay @ mo sam kaun\nअप्रैल 26, 2013 को 8:58 अपराह्न\nमजे की बात ये है कि लोग फ़ँसते भी हैं।\nहम भी फ़िज़ूल आदमी वाले ब्रांड ही हैं 🙂\nअप्रैल 26, 2013 को 10:00 अपराह्न\nअभी तक तो नाईजीरियाई लोग ईमेल से फांसते थे, अब उनके भारतीय बंधु सीधे फ़ोन लगा कर फांसने लगे हैं. बहुत प्रगति पर है ठगों का धंधा!\nअप्रैल 27, 2013 को 5:52 अपराह्न\nठगी वर्शन 2.x – हमारा लोकतन्त्र जितना उम्रदराज होता जा रहा है, डाकुओं की हिम्मत उतनी ही बढ़ती जा रही है।\nजुलाई 20, 2013 को 7:51 पूर्वाह्न


#BREAKING: # murder of BJP leader's son over flour\nHome Big News\t#BREAKING : आटे को लेकर बीजेपी नेता के बेटे की #हत्या\nwritten by jaihind June 2, 2020 1817 views\n#BREAKING: ट्रिपल हत्याकांड की बड़ी वारदात\n#BREAKING: उत्तर प्रदेश के बागपत जिले में सरेआम ट्रिपल हत्याकांड की बड़ी वारदात सामने आई है, जहां दो दर्जन से ज्यादा हथियारबंद बदमाशों ने गांव में अधाधुंध फायरिंग कर बीजेपी नेता के बेटे की हत्या कर दी. इस घटना के दौरान कई लोगों को गोली लगने की भी सूचना है. हत्या की वारदात को अंजाम देकर फायरिंग कर भाग रहे बदमाशों में से दो की पीट-पीटकर हत्या कर दी गई.\nइस दौरान बीजेपी नेता के बेटे की हमलावरों ने गोलियों से भूनकर हत्या कर दी. वहीं इस दौरान जब बदमाश फायरिंग करते हुए भागने लगे तो ग्रामीणों ने उन्हें घेर लिया, और दो बदमाशों को पीट पीटकर मौत के घाट उतार दिया.\nतिहरे हत्याकांड की सूचना मिलते ही पुलिस महकमे में हड़कंप मच गया. बड़ी संख्या में कई थानों की फोर्स मौके पर पहुंची. गांव में तनावपूर्व माहौल के चलते फोर्स तैनात कर दी गई. तीनों शवों को कब्जे में लेकर पोस्टमॉर्टम के लिए भेज दिया गया है.\nसमाचार एजेंसी एएनआई के मुताबिक\nपुलिस अधीक्षक प्रताप गोपेंद्र यादव ने बताया कि इस विवाद में एक पक्ष ने बदमाशों को बुलाया जिन्होंने बीजेपी नेता के बेटे की हत्या कर दी. बदमाशों ने गांववालों पर भी फायरिंग की.\nदो बदमाशों की पीट-पीटकर हत्या कर दी गई.\nइस मामले में एफआईआर दर्ज कर ली गई है और मामले में जांच जारी है. कार्रवाई की जाएगी.\n#BREAKING: # murder of BJP leader's son over flour#HINDI NEWS IH JAIHINDTIMES#JAIHIND TIMES NEWS#JAIHINDTIMES # JAIHINDTIMEScongress #jaihindtimes #reporter #journalist #newsroom #reporters #corona #press #LOCKDOWN\n#BREAKING: केजरीवाल का बड़ा ऐलान


पुरुषों के फैशन को नई पहचान दे रहे हैं ऋषभ मनोचा\nआज हम आपको एक ऐसे शख्स से मिलवाने जा रहे हैं जो पुरुषों की फैशन की दुनिया में जाना पहचाना नाम है। हम बात कर रहे हैं ऋषभ मनोचा की, ऋषभ मनोचा न्यूयॉर्क शहर में स्थित एक मेन्सवेअर डिजाइनर हैं। उन्होंने पार्सन्स स्कूल ऑफ डिजाइन से ग्रेजुएट होने के बाद खुद की अलग पहचान बनाई है।\nकई सारे मेडल व अवॉर्ड जीतने के साथ-साथ ऋषभ ने न्यूयॉर्क फैशन उद्योग के भीतर का अनुभव भी लिया। ऋषभ ने पैट्रिक डेमर्सेलियर, मिस्टर पोर्टर और जॉन वरवाटोस जैसे दिग्गज लोगों के साथ काम किया।\nऔरतों की ही तरह पुरुषों के लिए फैशन एक आम ट्रेंड बन गया है। हर कोई मौसम के हिसाब से कूल दिखना चाहता है। कुछ पुरुष होते हैं जो फैशन को लेकर बेहद सजग रहते हैं तो कुछ को सही जानकारी का आभाव होता है। आज हम आपको एक ऐसे शख्स से मिलवाने जा रहे हैं जो पुरुषों की फैशन की दुनिया में जाना पहचाना नाम है। हम बात कर रहे हैं ऋषभ मनोचा की, ऋषभ मनोचा न्यूयॉर्क शहर में स्थित एक मेन्सवेअर डिजाइनर हैं। उन्होंने पार्सन्स स्कूल ऑफ डिजाइन से ग्रेजुएट होने के बाद खुद की अलग पहचान बनाई है।\nअक्सर देखा जाता है कि युवा डिजाइनर पहले से चली आ रही फैशन ट्रेंड को ही आगे बढ़ाते रहते हैं लेकिन ऋषभ मनोचा ने भीड़ को फॉलो नहाीं किया। उन्होंने फैशन में रूचि रखते हुए, अपने स्कूल के जीवन के माध्यम से और बाद में न्यूयॉर्क शहर में पार्सन्स स्कूल ऑफ डिजाइन में पढ़ाई कर फैशन के ट्रेंड को आगे बढ़ाया। कई सारे मेडल व अवॉर्ड जीतने के साथ-साथ ऋषभ ने न्यूयॉर्क फैशन उद्योग के भीतर का अनुभव भी लिया। ऋषभ ने पैट्रिक डेमर्सेलियर, मिस्टर पोर्टर और जॉन वरवाटोस जैसे दिग्गज लोगों के साथ काम किया।\nइन सबके बाद इस युवा डिजाइनर ने पिछले साल न्यूयॉर्क में अपना खुद का ब्रांड 'ऋषभ मनोचा' लॉन्च किया। ऋषभ ने अपने इस फैशन ब्रांड के बारे में हमारे साथ खुलकर बात की। पढ़िए साक्षात्कार से संपादित अंश:\nआपने कब फैसला किया कि आप फैशन में करियर बनाना चाहते हैं?\nऋषभ मनोचा (आरएम): ऐसा कोई निर्णायक पल नहीं था कि मुझे फैशन में ही रहना है। बल्कि यह हमेशा से ही मेरे जीवन का एक अभिन्न अंग रहा है, और जारी है। फैशन हर दिन आपके मूड को बदल देता है। मेरे लिए एक पेशे में समर्पित होकर अध्ययन करना जीवन का नेचुरल हिस्सा लग रहा है।\nक्या आप हमें अपनी स्टाइल यात्रा के बारे में बता सकते हैं?\nआरएम: मैं गुजरात में बड़ा हुआ। गुजरात एक बेहद ही जीवंत और आकर्षक राज्य है। कपड़ा विरासत से काफी प्रभावित, शुरुआती सालों में रंग, लाइन और बनावट को लेकर मेरे अंदर एक अलग छवि विकसित हुई। फिर, मैं ओमान की सल्तनत में बड़ा हुआ। मैंने हाईस्कूल में कलाकार वेन फोस्टर के साथ अध्ययन किया, और स्कूल के बाहर कई अतिरिक्त कला और भाषा की क्लासेस लीं।\nफैशन स्कूल पूरा करने के बाद, आपने उद्यमी मार्ग पर जाने का फैसला क्यों किया?\nआरएम: मैं कई प्रोजेक्ट्स पर बतौर फ्रीलांस डिजाइनर और परामर्शदाता के रूप में काम करता हूं। मैं ऐसा व्यक्ति हूं जिसे खुद के लिए जांच और चुनौतीपूर्ण काम करने की जरूरत है। मुझे अपनी कई इंटर्नशिप के माध्यम से पारंपरिक फैशन स्पेक्ट्रम में अनुभव हुआ है। जॉन वरवाटोस से वेरा वैंग तक, पैटर्न-काटने, सिलाई, सीएडी (कंप्यूटर-एडेड डिजाइन) में मैंने कई बार उनसे प्रोत्साहन पाया है। तब मुझे लगा कि चांसेस लेने का समय है और तब से चीजें काफी अलग-अलग जा रही हैं।\nपुरुषों को बेस्पोक सिलाई ही क्यों चुननी चाहिए?\nआरएम: बेस्पोक का मतलब है कि यह कुछ ऐसा है जो आपके लिए ही बना है। चाहें किसी भी साइज या शेप का हो, ये आपके शरीर पर शोभा देता है। यह व्यक्तिगत, टिकाऊ और शिल्प-केंद्रित होता है। साथ ही यह ग्राहक को अत्यंत महत्व देता है। यह केवल उन संसाधनों का उपयोग करता है जो सावधानी से जांचे परखे हुए होते हैं। बेस्पोक महत्वपूर्ण है क्योंकि वर्तमान में फैशन साइकल खराब, अपर्याप्त और पुराना है।\nबेस्पोक प्रक्रिया क्या है?\nआरएम: इसमें स्केच दिए किए जाते हैं, वे लगभग वैसे होते हैं जैसे किसी के घर का आर्कीटेक्चर ब्लूप्रिंट हो। हालांकि इसके जरिए व्यक्ति को गारमेंट का जेश्चर इंप्रेशन आसानी से समझ आ जाता है। इस प्रक्रिया के बाद प्रॉपर फिटिंग सुनिश्चित करने के लिए एक टाइल बनाई जाती है। इसके बाद स्क्रैच से पैटर्न का मसौदा तैयार किया जाता है। और आखिरकार, दो और फिटिंग के बाद, गारमेंट तैयार हो जाता है।\nआप क्वांटिटी के बजाय क्वालिटी को ज्यादा तबज्जों क्यों देते हैं?\nआरएम: यह सकारात्मक रहा है। बहुत से युवा डिजाइनर शिल्प कौशल या व्यक्तिगत ग्राहक अनुभव पर ध्यान नहीं देते हैं। लोग तेजी से पैसा बनाने में रुचि रखते हैं। दो सीजन पुराने कपड़े बेचते रहते हैं और फिर वहीं सिमट कर रह जाते हैं। लोग गुणवत्ता चाहते हैं। वे स्टाइल चाहते हैं। हालांकि बाकी को शिक्षित करने की जरूरत है। मैं क्लासिक मेन्सवेअर बेचता हूं जो आज के समाज में अच्छे से चलता है। यह एक लंबा अनुभव है, और यही वो चीज है जिसे ग्राहक आज चाहता है!\nफैशन इतना महत्वपूर्ण क्यों है?\nआरएम: नॉलेज के साथ लोगों को सशक्त बनाने का मेरा आजीवन प्रयास है कि फैशन केवल व्यापार या कपड़ों का टुकड़ा नहीं है बल्कि जाने-अनजाने में हमारे समय का प्रतिबिंब है। भाषा की तरह, यह शक्तिशाली और प्रभावशाली है। मेरी योजना एक गैर-लाभकारी शैक्षिक संस्थान खोलना है जहां लोगों को ऐसा करने का मौका मिले जिसके लिए वो किसी बड़े फैशन स्कूल में जाना चाहते हैं। दुर्भाग्यवश, शिक्षा एक पैसा बनाने वाला रैकेट बन गया है। मैं पवित्र शिक्षक-छात्र संबंधों को पुनर्स्थापित करना चाहता हूं, व्यक्तिगत प्रतिभा का पोषण और उपयोग करना चाहता हूं।


Multilingual writer artist girish karnad passes away in bengaluru - गिरीश कर्नाड को श्रद्धांजलिः कला की एक बेहतरीन आवाज आज मौन हो गई\nबेंगलुरु. भारतीय कला जगत की एक और आवाज आज मौन हो गई. प्रख्यात नाटककार, अभिनेता और निर्देशक गिरीश कर्नाड नहीं रहे. बेंगलुरू स्थित उनके आवास पर सोमवार को कर्नाड का निधन हो गया. वह 81 वर्ष के थे. आधिकारिक सूत्रों ने बताया कि कर्नाड कुछ समय से बीमार थे. गिरीश कर्नाड आजीवन अभिव्यक्ति की आजादी के पैरोकार बनकर रहे. उनके निधन पर राष्ट्रपति रामनाथ कोविंद, पीएम नरेंद्र मोदी समेत साहित्य और सिनेमा से जुड़े व्यक्तियों और संस्थाओं ने गहरा शोक जताया है. राष्ट्रपति रामनाथ कोविंद ने शोक व्यक्त करते हुए कहा, ‘गिरीश कर्नाड के निधन का समाचार दुखी करने वाला है. लेखक, अभिनेता और भारतीय रंगकर्म की इस विराट हस्ती के जाने से देश शोक में है. मैं उनके परिवार और गिरीश कर्नाड के रास्ते पर चलने वालों के प्रति सहानुभूति व्यक्त करता हूं.’ इधर, कर्नाटक सरकार ने गिरीश कर्नाड के निधन पर तीन दिनों का राजकीय शोक घोषित किया है. सीएम एचडी कुमारस्वामी के हवाले से की इस बाबत घोषणा की गई.


ऑनलाइन क्लास में इस प्रकार रखें बच्चों का ध्यान | Udaipur Kiran : Latest News Headlines, Current Live Breaking News from India & World\nकोरोना महामारी (Epidemic) के इस दौर में सभी स्कूलों ने अपनी ऑनलाइन क्लास शुरू कर दी है. इस ऑनलाइन क्लास में छोटे से लेकर बड़े बच्चे सुबह से लग जाते हैं. इसके साथ ही बच्चों की ऑनलाइन कोचिंग भी हो रही है. इस कारण बच्चे दिन भर मोबाइल और कम्पयूटर पर व्यस्त रहते हैं. स्क्रीन टाइम बेहद बढ़ जाने से बच्चों में तनाव, सिरदर्द और आंखों के कमजोर होने के साथ ही गर्दन दर्द तक की शिकायतें आ रही हैं.\nपरंपरागत तरीके में जहां सभी कक्षाएं स्कूल में होती थीं. वहीं अब उतना टाइम बच्चे मोबाइल फोन और लैपटॉप पर अपनी आंखें लगाये रखते हैं. इन हालातों में उनकी आंखों पर प्रभाव पड़ना तय है. इसलिए विशेषज्ञों का मानना है कि अभिभावकों को अपने बच्चों की आंखों का विशेष ध्यान रखना होगा. जिससे उनकी आंखों पर कोई प्रभाव न पड़े. ऑनलाइन क्लास में बच्चों को मोबाइल फोन के बजाय लैपटॉप या फिर डेस्कटॉप का इस्तेमाल करवाना चाहिए, क्योंकि मोबाइल की स्क्रीन छोटी होती है इसलिए बच्चों के आंखों पर ज्यादा जोर पड़ता है. लैपटॉप की स्क्रीन को थोड़ी दूरी पर रखें. कोशिश करें कि कुर्सी या फिर बेड पर छोटा वाला टेबल लगाकर बच्चों को पढ़ाई करवाएं. इसके साथ ही स्क्रीन टाइम कर करने के लिए टीवी कम देखने के साथ ही मोबाइल पर गेल न खेलने को कहें.\nयदि कोई बच्चा लगातार 45 मिनट तक ऑनलाइन क्लास किया है तो उसे पांच मिनट तक अपनी आंखों को बंद रखना चाहिए. इससे लगातार स्क्रीन देखने से उसकी आंख जो ड्राई हुई होगी वह नार्मल हो जाएगी. ऑनलाइन क्लास में बच्चों को लगातार स्क्रीन को नहीं देखना चाहिए. इस दौरान बार-बार पलक को झपकाते रहना चाहिए. क्योंकि जब ब्लिंक रेट कम होता है तो आंखों में ड्राइनेस आ जाती है.\nदर्द होने पर आई ड्राप को डॉक्टर (doctor) की राय लेकर डालें\nएक क्लास से दूसरे क्लास के दौरान मिले समय में हल्का व्यायाम करें.


हस्कवरना विटपिलेन 250 व स्वार्टपिलेन 250 इंडिया बाइक वीक 2019 में पेश - Hindi DriveSpark\n23 min ago Three Wheeler Ambulance: अब आ गई तीन पहिया एम्बुलेंस, संकरे गलियों में भी आसानी से होगी एंट्री\n50 min ago Hyundai Creta Sales Milestone: हुंडई क्रेटा की बिक्री5लाख यूनिट के पार, नई मॉडल मचा रही धमाल\n51 min ago Triumph Street Triple R Launched: ट्रायम्फ स्ट्रीट ट्रिपल आर भारत में हुई लॉन्च, जानें क्या है कीमत\nहस्कवरना विटपिलेन 250 व स्वार्टपिलेन 250 को किया गया इंडिया बाइक वीक 2019 में पेश\nPublished: Friday, December 6, 2019, 19:19 [IST]\nबजाज ऑटो ने आज इंडिया बाइक वीक में केटीएम की स्वामित्व वाली कंपनी हस्कवरना ब्रांड को भारतीय बाजार में उतारा है। हस्कवरना ने दो नई बाइक विटपिलेन 250 व स्वार्टपिलेन 250 को पेश किया है।\nहस्कवरना विटपिलेन 250 व स्वार्टपिलेन 250 को भारत में जनवरी-फरवरी 2020 में लॉन्च किया जाना है। इन बाइक मॉडलों को केटीएम के मॉडलों के साथ में ही बजाज के डीलरशिप नेटवर्क के माध्यम से ही बेचा जाएगा।\nहस्कवरना इन मॉडलों को बजाज के पुणे स्थित प्लांट में उत्पादित करने वाली है। विटपिलेन 250 व स्वार्टपिलेन 250 के कई पार्ट्स केटीएम की 250 सीसी वाले मॉडलों जैसे ड्यूक 250 से लिए जाएंगे।\nहस्कवरना 250 सीसी वाले बाइको के डिजाइन को इनके बड़े मॉडल 401 जैसा ही रखा गया है। कंपनी की यह दोनों बाइक भारत आधारित मॉडल है तथा इनकी बिक्री सिर्फ भारत में ही की जायेगी।\nहस्कवरना विटपिलेन 250 व स्वार्टपिलेन 250 में ड्यूक 250 का ही इंजन लगाया जाएगा, जो करीब 27 बीएचपी का पॉवर व 24 एनएम का टॉर्क प्रदान करता है। इनमें6स्पीड गियरबॉक्स लगाया जाएगा।\nइनके ब्रेक व सस्पेंसन को भी ड्यूक 250 जैसा ही रखा जाएगा। इसमें सस्पेंसन के लिए सामने में 43 मिमी का यूएसडी फोर्क तथा प्री-लोड एडजस्टेबल मोनोशॉक लगाया गया है।\nब्रेकिंग के लिए सामने पहिये में 300 मिमी का डिस्क तथा पीछे में 230 मिमी का डिस्क ब्रेक लगाया गया है। इसके साथ इनमें डुअल चैनल एबीएस भी लगाया गया है।\nMost Read: केटीएम 390 एडवेंचर को इंडिया बाइक वीक 2019 में किया गया प्रदर्शित\nहस्कवरना विटपिलेन 250 व स्वार्टपिलेन 250 की बिक्री देश में अगले साल शुरू होने वाली है, कंपनी जल्द ही इसके टीजर व बुकिंग की जानकारी साझा कर सकती है।\nMost Read: हस्कवरना स्वार्टपिलेन 401 टेस्टिंग के दौरान भारत में हुई स्पॉट\nहस्कवरना भारत में पहले विटपिलेन 401 मॉडल को लाने वाली थी लेकिन कंपनी अब 250 सीसी बाइक के साथ आ रही है। इन्हें सबसे पहले 30 शहरों मने बिक्री के लिए लाया जाएगा, उसके बाद धीरे-धीरे इसमें बढ़त की जा सकती है।\nहस्कवरना भारतीय बाजार में उतरने को लेकर लंबे समय से योजना बना रही थी, अंततः कंपनी ने देश में प्रवेश कर लिया है। हस्कवरना भारत में विटपिलेन 250 व स्वार्टपिलेन 250 बाइक को लेकर आ रही है, जो कि सिर्फ भारतीय ग्राहकों को ध्यान में रखकर तैयार की गयी है।\nHusqvarna Svartpilen 401 Launch Details: क्या हस्कवरना भारत में लॉन्च करेगी स्वार्टपिलेन 401, जानें\nHusqvarna 200 Spied Testing: हस्कवरना ला रही है 200cc की नई बाइक, जानें क्या होंगे फीचर्स\nहस्कवरना बाइक की बिक्री मार्च में हुई दोगुनी, जाने बिके कितने यूनिट\nहस्कवरना बाइक की बिक्री आई सामने, फरवरी 2020 में बिकी 163 यूनिट\nHusqvarna Unveils Svartpilen 250 and the Vitpilen 250. Read in Hindi.\nStory first published: Friday, December 6, 2019, 19:19 [IST]